
Disputabitur  in  hac  commentatione 

I.  de  lacunis  statuendis 

II.  de  versibus  transponendis 

III.  de  singulis  locis  emendandis  atque  explicandis. 


CAPUT  I. 
D  e  1  a  c  u  n  i 


In  altero  Lucretii  libro  Lachniannus  duobus  tantummodo 
locis;  post  versus  164  et  600;  tam  certa  lacunarum  indicia 
exstare  censebat,  ut  aliquid  deesse  signis  in  editione  sua  de- 
notaret.  At  vero  eorumr  qui  in  Lucretii  carmine  emendando 
et  explicando  illuni  secuti  sunt;  nonnulli  quotiens  totos  versus 
intercidisse '  statuerint  ut  perspiciatur,  omnium  huiusce  libri 
qui  eis  truncati  visi  sunt  locorum  indicem  subiciam. 

Statuerunt  igitur  lacunas: 
post  v.  105  Briegerus  748  Briegerus 

342  Purniannus;Pollius;   749  Briegerus 
Susemihlius  789  Briegerus 

380  Briegerus  819  Briegerus 

465  Bernaysius  874  Briegerus 

501  Munroius;  Pollius     902  Christius,  Goebelius;  Suse- 
528  Bernaysius ;      Pur-  mihlius 

mannus;    Pollius     923  Susemihlius 
681  Bernaysius;  Pollius   1071  Briegerus. 
Tam  gravem  num  fecerit  iacturam  haec  una  totius  car- 
minis  pars;  quoniam  dignum  esse  videtur  in  quod  accuxatiua 
inquiratur;  in  hac  opera  ita  versabor;  ut  initiiun  ab  *'i.s  Locia 

oapiani;  quos  aut  integros  esse  subtiliore  adhibita  interpre- 
tatione  mihi  videar  demonstrare  posse;  aut  in  integrum  re- 
stituendos  esse  arbitrer  leni  facta  litterarum  mutatione,  deinde 
de  eis  disputem,  quos  truncatos  esse  nonnullam  habeat  pro- 
babilitatem. 

Ac  primum  v.  741  sq.  Bentleius  et  perturbatos  esse  per- 
spexit  et  in  ordinem  sic  restituit,  ut  uno  versiculo  transposito 
duos  locos  egregie  emendaret.     Nam  quae  libri  exhibent: 
Nam  cum  caecigeni;  qui  solis  lumina  nunquam 
Dispexere,  tamen  cognoscant  corpora  taetu 
Ex  ineunte  aevo  nullo  coniuncta  colore, 
ferri  non  posse  videntur,  quia  neque  ipsa  primordia  hominum 
manibus  tanguntur,    sed   quae  ex  illis   constant,    neque  vero 
res    ex    illis    constantes    colore    Epicurei    carere    voluerunt, 
sed  ipsa  primordia;  itaque   quae   manibus   tanguntur,  eadem 
Lucretium  nullo  colore  coniuncta  dixisse  negandum  est.  Iam 
cum  e   contrario    post  v.  748  in  libris    aliquid  deesse  mani- 
festum  esset;  Bentleius  versum  743  versui  748  subiecit;  ut  talis 
sententiarum  nexus  evaderet: 

748:  Quod  quoniam  vinco  fieri;  nunc  esse  docebo 
743:  Ex  ineunte  aevo  nullo  coniuncta  colore. 
Hoc  omnes  probaverunt  praeter  Briegerum  in  Philol. 
vol.  XXV  p.  68 ;  is  enim  v.  743;  ubi  a  Bentleio  collocatus  est; 
sanum  praebere  sensum  negans;  versuum  ordine  qualem  libri 
exhibent  servato;  post  v.  748  lacunam  statuendam  esse  iudicavit. 
Atque  illa;  nisi  fallor,  sic  explicari  voluit:  caecigeni  cognos- 
cunt  corpora  tactu;  quanquam  nullum  corporum  colorem 
oculis  percipiunt;  itaque  non  de  primordiis  sed  de  ipsis  rebus 
Briegerus  hic  poetam  loqui  putat:  ;;von  gewordenen  Wesen." 
Non  recte  igitur  Pollius  in  Philol.  XXVI  p.  321  Briegeri  sen- 
tentiam  interpretatus  esse  videtur,  cum  de  primordiis  eum 
cogitare  statuit.  (Ceterum  ubicumqae  de  Pollii  commen- 
tationis  ea  parte  loquar;  quae  in  Philol.  vol.  XXVI  exstat; 
paginae  numerum  adiciam  voluminis  numero  omisso).  Sed 
Briegerianam  illam  interpretationem  nullo  modo  probare 
possum.  Primum  in  eis  quae  defendit  verbis  inesse  id;  quod 
ille  voluit;  equidem  nego.  Nam  quod  simpliciter  certe  poeta 

dixit,  ccorpora  nullo  coniuncta  colore',  id  artificiosa  quadam 
et  spinosa  interpretatione  sic  quasi  contorquere  et  deflectere 
studet,  ut  idem  significare  videatur  atque  hoc  'corpora  quae 
nonnullis  nullo  coniuncta  colore  videantur'.  Haec  autem 
quoniam  vix  negaveris  valde  inter  se  differre,  suo  iure  mihi 
agere  videtur,  qui  poetaro,  si  illud  dicere  voluisset,  apertis  id 
verbis  enuntiaturum  fuisse  contendat.  Praeterea  nescio  an 
nobili  Lucretii  doctrinae  obscuritatem  magis  et  tenebras 
afferat  quam  luinen,  qui  illud  concedit.  Nam  quod  alii  et 
docuerunt  et  docent  philosophi,  quorum  facile  princeps  est 
sapiens  ille  Reginiontanus,  ea  quae  videndo  audiendo  sentiamus 
rerum  non  esse  propria,  sed  tum  demum  gigni,  si  animantium 
sensus  lacessantur,  hoc  ab  Epicureorum  ratione  alienum  est, 
qui  omnia  ea  in  corporea  primordiorum  natura,  colorem  autem 
in  atomorum  collocatione  posita  esse  plane  exposuerint. 
Quare  si  ea  cnullo  colore  coniuncta'  Lucretium  dixisse  nobis 
persuaderemus,  quae  aciem  animantium  non  compungunt, 
vereor  ne  ipse  sibi  in  dicendo  philosophus  obstrepere  vide- 
retur.  Sed  aliud  Munroius  affert,  quod  dubitationem  possit 
inicere;  is  eniin,  quae  quattuor  praeterea  locis  in  Lucretii 
libris  exstant,  verba  cex  ineunte  aevo'  de  animalium  semper 
vita  dicta  esse  observavit;  quae,  si  Bentleium  sequimur,  ad 
aeternum  temporis  spatium  pertinebunt.  At  vero  accuratius 
circumspicienti,  quomodo  Lucretius  aevi  vocabulo  usus  sit, 
facile  apparebit,  etiam  alibi  eum  vocem  illaro  promiscue  in  usum 
vocasse.  Ut  semel,  ni  fallor,  dicit  'aevuni  prius',  semel  faevum 
futurum',  illud  I,  553  de  aeterno  tempore,  hoc  III,  486  de 
vita  humana.  Sic  ubicumque  de  aevo  immenso  magno  longinquo 
loquitur,  ad  omne  temporis  spatium  haec  referenda  sunt; 
contra  II,  1141  verbis  simillimis  usus  cgrande  aevum'  ani- 
malibus  ascribit.  Similis  ratio  intercedit  inter  versus  III, 
904  et  II,  16.  Quae  cum  ita  sint,  propter  aevi  vocabulum 
Bentleii  coniectmam  non  reiecerim,  praesertim  cum  etiam  alia 
explicandi  via  pateat:  namque  quomodo  II,  116  poeta  minuta 
quae  in  solis  lumine  moventur  corpora  dixit  per  inane  mis- 
ceri,  quanquam  aere  circumdata  simt,  sic  etiain  hic  poteral 
figura  uti  ea,  ut  ex  ineimte  quasi  vita  colore  carere  contfii- 
deret,  quae  aeterna  esse  abundanter  ipse  docuerat.  Quae  cum 


6  G.  Hoerschelmann :  Observationes 

ita    sint;    me  iudice    neque    a  Bentleio    dissentiendum    neque 
post  v.  748  lacuna  statuenda  est. 

Sed   etiam  post  v.  749  Briegerus   aliquid  deesse   suspi- 
catur.  In  libris  enim  Vossianis  quae  exstant: 

Omnis  enim  color  omnino  mutatur  et  omnis; 

Quod  facere  haud  ullo  debent  primordia  pacto, 
ea  iam  Itali;    quos    editiones    nostrae    secuntur;    sic    optime 
correxerunt : 

Omnis  enim  color  omnino  mutatur  in  omnis; 

Quod  facere  haud  ullo  debent  primordia  pacto. 
Briegerus  autem  in  Philol.  vol.  XXV;  p.  69  primurn  non 
cin  omnes'  sed  cin  omnem'  contendit  Lucretium  scribere  debuisse, 
quocl  nunc  missum  facio;  tum  vero  v.  750  omnino  negat  apte 
eum  qui  antecedit  excipere,  ut  potius  huiusmodi  versum  inter- 
cidisse  putet: 

Onmis  enim  color  omnino  mutatur;  et  omnis 

[Res  dum  alium  capiunt,  mutare  ipsae  quoque  debent]. 
Sed  eis;  quae  iam  Pollius  p.  321  ad  editionum  scripturam 
defendendam  attulit:  ;;bei  den  Farben  findet  ein  Uebergang 
der  einen  in  alle  andern  statt;  bei  den  Atomen  darf  ein 
solcher  Uebergang  durchaus  nicht  angenommen  werden" 
haec  fere  addi  posse  videntur:  in  versu  priore  quasi  unam 
efficiunt  notionem  comnino  mutatur  in  onmis',  quibus  verbis 
mutabilitas  significatur  penitus  insita  coloribus;  iam  vero 
quoniam  ab  aeterna  primordiorum  natura  longe  mutabilita- 
tem  omnem  abesse  iam  supra  I,  792  eisdem  quae  hoc  loco 
iteravit  verbis  satis  demonstraverat: 

Nam  quodcumque  suis  mutatum  finibus  exit, 

Continuo  hoc  mors  est  illius  quod  fuit  ante, 
quidni    dicere    potuit  Lucretius,    ea    quae  rnutari  possent,  a 
primordiis  prorsus  diiungenda  esse: 
Quod  facere  (h.  e.  mutari)  haud  ullo  debent  primordia  pacto. 
Sed  aliud  quod  gravius  est  accedit  argumentum:  omnia 
haec  e  primo  libro  desumpta  esse;  ubi  eadem  versibus  789 — 
793  pertractantur.  Ac  brevitate  quadam;  ne  dicam  obscuritate; 
eadem  qua  in    secundo   libro    etiam  in  primo  poetam    usum 
esse  vix  negabit;  qui  sententiarum  nexum  recte  perpenderit. 

Namque  in  eis,  quae  antecedunt,  apt<"  nimirum  de   quattuor 

Enipedoclis  elementis  dicitur: 

Nec  cessare  haec  inter  se  mutare,  meare 
A  caelo  ad  terrain,  de  terra  a<l  sidera  mundi; 
tum  itidem  pergit  poeta: 

Quod  facere  haud  ullo  debenl  primordia  pa 
quanquam  per  se  perspicitur  brevius  eum  quam  Bubtdlius 
locutuni  esse,  quandoquidem  cmearede  caelo  ad  terram9,  similia, 
de  primordiis  neque  affirmari  neque  negari  possunt;  itaque 
nisi  cquod  facere'  eodem  quo  supramodo  explicamus  'omnino 
in  aliquam  rem  niutari',  ineptias  Lucretio  ascribimus.  Quae 
cum  ita  sint,  equidem  post  v.  749  ulluni  lacunae  indicium 
exstare  negaverim. 

Iam  ad  v.  817  sq.  progredior.  Hunc  locum,  qui  esi  de 
coloribus,  Susemihlium  et  Briegerum  optime  administrasse 
multoque  rectius  explicasse  quaru  antea  factum  erat>  libenter 
confiteor;  sed  tamen  cum  de  singulis  rebus  nonnullia  fcum 
maxime  de  lacunis  aliter  mihi  statuendum  videtur. 

Primordiis  nullum  esse  colorem  inde  a  v.  7.") 7  big  fere 
demonstratur:  si  ipsis  primordiis  colorem  attribuamus,  ezpli- 
cari  non  posse;  quomodo  fiat  ut  rerum  permultarum  continuo 
colores  mutari  oculis  videamus.  Nam  si  uno  eodemque  colore 
singulas  rei  cuiusdam  atomos  esse  Sumimus,  intellegi  non 
potest,  cur  illa  alium  aliumque  colorem  asciscat;  sin  vero  ipsa 
singularum  rerum  primordia  vario  colore  sunt,  iain  aliae  «'\<»ri- 
untur  difficultates,  quarum  una  continetur  versibus  776  -783, 
altera  784—787,  tertia  788—704,  quarta  denique  -17  B25, 
qui  a  suo  loco  huc  aberravisse  aane  videntur.  lam  \ 
complures  ante  hoc  quartum  argumentum  verBUS  excidisse 
Briegerus  mihi  non  persuasit.  Cf.  PhiloL  voL  XX"V  p.  72. 
Quid  enhn  inde  a  v.  776  Lucretius  refutare  studebat?  Bin- 
gularum  rerum  primordia  vario  colon»  tincta 
singulas  res  omnes  e  variis  constare  atomorum  generibus 
supra  multis  argumentis  demonstravit.  Utrum  igitur  refellen- 
dum  sibi  proposuit?  Genera  illa  quae  rem  efficerenl  diversa 
esse,  au  vero  ipsa  singulorum  generum  elementa colore varia 
Nimirum  hoc  voluit;  nain  si  illud  refelleret,  quod  priore  1 

posui,  neque  coloris  neque  atoniorum  in  natura  difficultas 
esset  posita;  sed  in  placito  eo;  de  quo  supra  disputavit;  res 
omnes  e  variis  atomorum  generibus  constare;  apertissime  autem 
patet;  ipsam  primordiorum  naturam  colorem  respuere;  et  Lucre- 
tium  hoc  refellere;  singula  singuloruni  generum  primordia  vario 
esse  colore.  Iam  nunc  facile  perspicitur,  quid  sibi  velit  quartum 
illud  argumentum;  nihil  enim  aliud  valent  ccertae  figurae' 
nisi  ccerta  genera';  saepissime  eadem  ratione  de  figuris 
atomorum,  de  levibus,  de  hamatis,  de  perplexis  primordiis 
loquitur,  ut  eorum  figuras  vel  formas  prorsus  eodem  quo 
genera  sensu  usurpatas  esse  videamus.  Itaque  sic  quarti 
argumenti  exordium  interpretor:  praeterea  si  non  certis 
atomorum  generibus  certi  colores  sunt;  sed  singulae  eiusdem 
generis  atomi  colore  inter  se  discrepant;  tum  e.  q.  s.  Quoniam 
igitur  nihil  aliud  hic  poeta  refutare  videtur  nisi  illud  quod 
supra  v.  776  refellere  coepit;  quanquam  accuratius  hoc  loco 
sententiam  adversariorum  exposuit;  tamen  complures  ante 
hos  versus  deesse  nihil  indicare  videtur. 

Sed  etiam  singula  argumenta  Briegerus  putat  truncata 
esse.     Velut  post  v.  819  haec  fere  desiderat: 

Sic  quoque  si  esse  putas  primordia  tincta  colore: 
quae  ne  minimam  quidem  probabilitatem  habent;  immo  vero 
efficiunt;  ut  quod  plane  dictum  est;  putida  diligentia  iteretur. 
Nam  quod  Briegero  supplendum  videtur;  id  in  ipsis  quae  scripta 
exstant  verbis  inest :  omnia  principiorum  formamenta  queunt 
in  quovis  esse  nitore;  h.  e.  si  unius  cuiusque  figurae  primordia 
vario  colore  sunt;  alia  alba;  alia  nigra;  alia  caerulea;  tum  ne 
hoc  quidem  intellegi  potest  cur;  quae  ex  eisdem  atomorum  gene- 
ribus  res  constant;  unum  eundemque  colorem  servent.  Iam 
vero  si  quis  primordiorum  colores  valde  inter  se  differre 
sumpserat;  cur  adicere  idem  debuerit,  se  omnino  colorata  esse 
primordia  sumpsisse,  —  hoc  non  dispicio. 

Tertii  argumenti;  quod  continetur  versibus  788 — 794: 

Tum  porro  quae  ducit  et  inlicit  ut  tribuamus 

Principiis  rerum  non  numquam  causa  colores; 

Occidit;  ex  albis  quoniam  non  alba  creantur; 

Nec  quae  nigra  cluent  de  nigris;  sed  variis  ex; 

Quippe  etenim  multo  proclivius  exorientur 

Candida  de  nullo  quam  nigro  nata  colore, 
Aut  alio  quovis,  qui  contra  pugnet  et  obstet, 
tres  novi  interpretationes  satis  inter  se  discrepantes:  unam 
Lambini,  alteram  Creechii  quem  Susemihlius  sequitur,  tertiam 
Wakefieldi  quem  Munroius.  Ac  primum  Lambinus  colorum 
tribuendorum  causam  eam  putat,  quae  v.  790  expressa  est: 
ex  albis  quoniam  non  alba  creantur  sq.  Sed  re  fere  contraria 
hominum  animos  in  errorem  incurrere  ipse  Lucretius  docuit 
versibus  731  sq.,  cum  hoc  maxime  caveri  voluit, 

ne  forte  haec  albis  ex  alba  rearis 
Principiis  esse,  ante  oculos  quae  candida  cernis. 
Quam  ob  rem  multo  rectius  Creechius  et  Wakefieldus  poetae 
verba  explicaverunt,  qui  id  quod  saepe  videmus,  ex  albis 
alba  creari,  similia;  pro  causa  haberent,  qua  permoti  falso 
homines  primordia  colorata  esse  sibi  persuaderent.  Sed  de 
versu  790  illi  inter  se  dissentiunt.  Wakefieldus  enim  sic  in- 
terpretatur:  error  ille  cadit,  quia  cotidie  oculis  videmus  res 
albas  ex  rebus  non  albis  creari,  velut  spumam  marinam  ex 
stillis  caeruleis.  Contra  Creechius  id  ipsurn,  quod  nos  per- 
movet  ut  primordiis  colores  tribuaraus,  cadere  existimat,  si 
id  statuamus;  quod  v.  776  continetur,  vario  colore  singularum 
rerum  primordia  esse,  quoniam  tuni  neque  alba  ex  albis  neque 
nigra  e  nigris  creari  possint,  sed  e  variis  utraque.  Atque 
hanc  Creechii  sententiam  rectissimam  esse  duabus  rebus  com- 
probari  potest:  primum  si  Wakefieldum  sequimur,  Lucretius 
v.  791  dicere  non  debebat  csed  variis  ex';  utpote  quod  nihil 
ad  rem  faceret,  sed  simile  aliquid  atque  in  v.  825:  caut  alio 
quovis  iino  varioque  colore';  at  quod  dicit  Variis  ex',  hoc  negari 
nequit  ad  v.  776  spectare.  Altera  causa  est  quod,  si  recte  iudi- 
casset  Wakefieldus,  miro  modo  impeditus  esset  orationis  cursus : 
nam  itav.790sq.cex  albis',  cdenigris';  cvariis  ex'nonad  primordin, 
sed  adres  quae  ex  illis  constant  spectarent ;  at  vero  quod  statim 
sequitur  de  primordiis  dici  neque  Wakefieldus  negavit  neque 
potest  negari;  sin  autem  Creechio  assentimur,  et  supra  ci  inira 
de  ea  dicitur  ratione,  qua  e  primordiis  res  gignantnr.  Suo 
igitur  iure  Susemihlium  in  hoc  loco  explicando  Creechium 
cutum  esse  puto;  paulo  autem  fusius  haec  exponeiv  visum 
quia  varias  illas  sententias  nemo  hucusque  inter  se  contulit. 

Sed  iam  ad  Briegerum  redeo,  qui  post  v.  789  vel  unum 
vel  nonnullos  versus  deesse  censuit;  quibus;  quaenam  illa  erroris 
causa  esset;  exponeretur;  atque  sic  fere  verba  Lucretiana 
restituenda  esse  opinatur: 

Tum  porro  quae  ducit  et  inlicit  ut  tribuamus 
Principiis  rerum  non  numquam  causa  colores; 
[Quod  nisi  par  rebus  color  ipsis  materiae  sit 
Corporibus;  nequeant  rebus  constare  colores] 
Occidit,  ex  albis  .... 
Atque    hoc  ei    concedo:    si  scripsisset  simile   aliquid  Lucre- 
tius  atque  accuratius;  de  quanam  ccausa'  ageret;  significasset; 
planior  paulo  et  dilucidior  sententiarum  nexus  evasisset;  sed 
necessario  poetae  id  adiciendum  fuisse  nego.     Nam  primum 
initio  totius  disputationis  v.  731  sq.;  qua  de  causa  primordia 
colorata    esse    viderentur;    explanaverat;    tum    ex    eo;    quod 
opinioni   illi   opponitur;  unusquisque;   de  quanam  re    agatur; 
perspicere  potest.  Quae  enim  magis  possunt  inter  se  diversae 
ac  contrariae  res  esse  quani  liaec:   albis  ex  non  alba  creantur; 
atque:  ex  albis  tantum  alba  creantur?  Itaque  ne  in  his  quidem 
versibus  lacunam  esse  concedendum  videtur. 

Venio  ad  versum  342;  ante  quem  aliquid  deesse  voluerunt 
Purmannus;  Pollius;  Susemihlius.  Purmannus  enim  in  Iahnii 
annalium  vol.  LXYII  p.  672  totum  hunc  locum  ita  comparatum 
esse  iudicavit;  ut  v.  342- — 346  non  ad  ea  quae  secuntur 
pertineant;  sed  ad  ea  quae  quondam  praecessisse  putat. 
Argumento  autem  illo;  quod  nunc  desiderari  dicit;  exposuisse 
poetam  opinatur;  rerum  inanimatarum  genera  diversa  esse; 
ut  deinde  animantibus  ea  subnecterentur;  quae  etiamnunc  in 
libris  exstant:  Traeterea  genus  humanum  mutaeque  natantes 
squamigerum  pecudes'  sq.  Assensi  sunt  Pollius  in  commen- 
tationis  quam  de  artis  vocabulis  Lucretianis  scripsit  p.  44 
et  Susemihlius  in  Philol.  vol.  XXIV  p.  439.  Sed  mihi  unum 
obstare  videtur;  ne  illud  probemus.  Nam  quae  v.  347 — 380 
exnupontur  artissime  inter  se  cohaerentia;  si  a  versibus 
superioribus  prorsus  seiungimus;  novi  cuiusdam  et  eiusdem 
gravissimi  argumenti  initium  erit  v.  347:  ^quorum  unum 
quidvis  generatim  sumere  perge';  his  autem  multo  magis 
continuari  quod   antecedit,   quam   incipi  novum  argumentum 

videtur.  - —  Porro  quod  Pollius  cpraeterea'  vocem  ferri  non 
posse  dicit  nisi  lacunam  statuanms,  vix  cuiquam  persuadebit; 
neque  enim  Lucretius  res  sola  ratione  indagatas  ab  eis,  quas 
oculis  cerniinus,  manibus  prehendiinus,  vel  ut  philosophorum 
sermone  utar,  ea  quae  ca  priori'  disputantur;  ab  eis  quae  ca 
posteriori'  exponuntur;  tam  distincte  seiimgere  solet,  quin  ea 
cpraeterea'  voce  coniungere  possit :  conferas  II,  757  sq.I,  968  sq. 
Quare  certum  lacunae  indicium  non  video.  Aliam  vero  viam 
ingressi  sunt  Marullus,  alii,  quiorationem  male  conexam  coniec- 
turapotius  coartare  studerent;  nam  quae  libri  exhibent:  Praetere 
genus  humanum  ....  Quorum  unum  quidvis,  ea  Marullus 
sic  emendari  voluit,  ut  Horum  scriberetur.  Contra  Lach- 
maimus;  Winckelmannus  p.  11,  Munroius,  cum  in  voce  quae 
est  cpraetere'  verbum  aliquod  latere  arbitrarentur,  varias  pro- 
posuerunt  coniecturas :  cparturiunt',  cpraetereast',  cpraestat  rem', 
quae  neque  mutationis  lenitate  neque  rei  probabilitate  com- 
menclantur,  ut  equidem  non  dubitem  Marulli  coniecturam 
ceteris  praeferre;  nam  quod  obicit  Lachmannus,  "Lucretium 
cmutasque  natantes'  scripturum  fuisse,  hoc  et  ipse  cunctanter 
proferre  videtur,  et  ceteris,  quae  Munroius  sagaciter  investi- 
gavit,  similiter  inversae  orationis  exemplis  refutatur.  Sed 
aliam  mihi  suspitionem  moverunt  1.  IV  versus  123  sq.: 

Praeterea  quaecumque  suo  de  corpore  odorem 
Expirant  acrem,  panaces,  absinthia  taetra, 
Habrotonique  gravis  et  tristia  centaurea, 
Quorum  unum  quidvis  leviter  si  forte  duobus  .  .  . 

Cetera  quae  v.  126  sequebantur  perierunt,  ut  certum  de  toto 
enuntiato  iudicium  fieri  non  possit;  sed  inter  ea  quae  relicta 
sunt  et  illum  quem  tractamus  locum  quanta  intercedai  simi- 
litudo,  per  se  patet.  Utrobique  enim  pronomen  exspectamus 
demonstrativum,  scriptum  est  relativum.  Consideranti  niilii 
praeterea,  quanta  verborum  moles  superioreillo  loco coacervata 
sit,  quae  rectum  orationis  cursum  deflectere  possit,  dubiuin 
videtur,  utrum  omnino  quidquam  mutandum,  an  potius, 
—  quod  saepe  Munroium  fecisse  modo  dixi  —  anacoluthia 
quaedam  admittenda  sit.  Hoc  etsi  pro  certo  baberj  aon  p 
scio,  tamen  pronuntiare  licebit,  quoniam  Loci   illius  e  quarto 

libro  desumpti  sirnilitudo  digna  videtur,  quae  diligentius  quam 
factum  est  attendatur. 

Versus  381,  qui  sic  in  libris  legitur: 

Perfacile  est  animi  ratione  exsolvere  nobis, 
Quare  .... 
quoniam  nullo  orationis  vinculo  cum  eis  quae  antecedunt 
cohaeret;liominumdoctorumacumenvehementer  exercuit.  Lam- 
binus  scripsit:  Terfacile  est  iam  animi',  quod  Susemihlius  nuper 
defendit  in  Philol.  vol.  XXI V,  p.  441;  Lachmannus,  quia  animi 
rationem  semper  sensus  notioni  opponi  videbat,  'aninii'  correxit 
in  ctali',  Bernaysius  cparili'  substituit;  Briegerus  denique  ante 
hunc  versum  lacunam  statuit.  At  Pollius  p.  315;  ubi  exsolvendi 
verbum  sic  a  Lucretio  non  usurpari  ostendit,  coniectura  valde 
probabili  proposuit  crationem  exsolvere'.  Sed  quod  pro  canirui' 
scribi  vult  cporro'?  aliquanto  propius  ad  codicum  vestigia 
accedit  citidem':  quare  sic  fortasse  rectius  scribetur: 
Perfacile  est  itidem  rationem  exsolvere  nobis. 
Nam  quod  Susemihlius  similem  Bernaysii  coniecturam 
propterea  sibi  displicere  dicit,  quia  parile  argumentum  in  eis 
quae  antecedunt  neque  solum  sit  neque  in  fine  disputationis 
positum,  —  hoc  subtilius  quam  veri  similius  disputavit;  nam 
cum  per  totam  hanc  libri  partem  de  differentia  atomorum 
agatur,  et  inde  quid  fluxerit  demonstretur,  similia  sunt  sine 
dubio  omnia  quae  et  antecedunt  et  secuntur.  Denique,  ut  hoc 
addam,  lacuna  illa  Briegeriana  prorsus  videtur  inutilis  esse. 
Videamus  nunc,  num  versum  874  recte  is  qui  sequitur 
excipiat.  Lucretius  postquam  csensilia'  ex  cinsensilibus'  gigni 
exposuit;  v.  926  sic  pergit: 

tum  praeterea,  quod  fugimus  ante, 
Quatenus  in  pullos  animalis  vertier  ova 
Cernimus  alituum,  vermisque  effervere  terram 
Intempestivos  quom  putor  cepit  ob  imbris. 
Redit  igitur  ad  eandem  rem;  quam  initio  totius  disputationis 
attigit  v.  871  sqv  de  terra  vermes  nasci.  Quaerendum  autem 
est;  quid  sibi  velint  verba  illa:  ?quod  fugimus  ante'.  Ac  primum 
quae  contra  Lachnianni  sententiam  Briegerus  in  Philol.  vol. 
XXV  p.  83  disputavit,  valde  probanda  sunt:  neque  enim  ea 
verborum  insolentia  poetam  usum  esse   credibile  est;  ut  ad 

v.  886  respiciens  cquod  fugimus  ante'  diceret  pro  cquod  aninium 
interdum  respuere  supra  docui'.  Munroius  porro  nunc  Wake- 
fielduni  sequitur,  qui  cquo  fugimus  ante'  esse  voluit  pro  cquo 
confugimus  ante';  ut  ad  v.  871  sq.  poeta  spectare  videretur. 
Sed  ne  hoc  quidem  veri  simile  est;  quoniam  nulla  cogitari 
causa  potest;  cur  ad  sententiam  illam  et  gravissimam  et  notissi- 
mam,  quam  quasi  fundamentum  substruxit  animorum  doctrinae, 
se  cconfugisse'  dicat.  Denique  Briegerus  ipse;  fugiendi  verbum; 
quod  difficile  videtur  explicatu,  e  corruptela  natum  esse  ratus, 
scribendum  proposuit:  cquod  vicimus  ante'.  Sed  iam  nova 
exoritur  difficultas;  nam  quod  mox  sequitur  sensus  crescentis 
exemplum  ab  ovis  desumptum;  id  hucusque  nullo  verbo  Lucre- 
tius  attigit:  id  igitur  supra  se  vicisse  contendit,  quod  ne 
commemoravit  quidem.  Quam  ob  rem  Briegerus,  ut  id  quod 
ipse  excogitaverat  confirmaret;  ea  in  suspitionem  vocavit;  quae 
aptissime  inter  se  cobaerentia  inde  a  v.  871  scripta  exstant; 
haec  enim   ante  v.  874  olim  exstitisse  putat: 

Tum  verti  in  pullos  animalis  cernimus  ova. 
Verum  enim  vero  ista  progredientes  via  vereor  ne  tot  fere 
lacunas  Lucretianas  quot  versus  olim  habituri  simus.  Ac 
mihi  quidem  id  ipsum;  quod  de  ovi  exemplo  supra  omisso 
Briegerus  disputavit,  ansam  praebere  videtur;  ut  veram  poetae 
sententiam  indagemus.  Etenim  argumentis  illis;  quae  versibus 
927 — 930  continentur;  quoniam  neque  eadem  prorsus  res  de- 
monstratur  neque  eidem  omnibus  temporibus  philosophi  usi 
sunt;  velut  ovi  exemplum  illud  e  vetustissimis  Orphicorum 
mysteriis  originem  duxit  (cf.  Reisackerum  cEpicuri  de  animorum 
natura  doctrina'  p.  6),  facile  fieri  potuit  quod  factum  esse 
videmus,  ut  alterum  disputationis  initio;  alterum  sub  finem 
poeta  in  usum  vocaret;  itaque  altero  loco;  quod  iam  re- 
laturus  sit  supra  se  praetermisisse;  suo  iure  contendit;  sie  enim 
verba  ea;  quorum  causa  totam  hanc  quaestionem  instituimus, 
cquod  fugimus  ante'  explicari  velim;  ut  idem  valeant  atqne 
haec  cquod  supra  oinisi'  vel  cquod  supra  commemorare  ooiui9. 
Itaque  non  quae  iam  exposuerat  repetere,  sed  quae  nondum 
dicta  erant  proferre  voluit:  attamen  qnoniam  iu  sensna  es 
cnon  sen^u'  gignendi  exempla  oratio  inciderat,  etiam  illud 
breviter  perstrinxit  quod  supra  explanaverat;  terram  vermee 

procreare.  Saepe  enim  hoc  in  Lucretii  libris  factuni  esse 
videmus,  ut  occasione  oblata  vel  ideni  quod  antea  dixerat 
iteraret  vel  novum  ei  argumentuni  subiceret;  quod  non  num- 
quam  ita  fugit  criticos,  ut  versuum  ordinem  turbatum  esse  cen- 
serent:  cuius  rei  exemplum  luculentissimum  infra  afferam  p. 
22.  Sic  explicandi  sunt  etiam  v.  963 — 972;  ubi  recte  Christius 
librorum  scripturam  cpraeterea'  restituit.  —  Sed  iam  ad  eum 
versum  regrediamur;  de  quo  nunc  maxime  agimus.  De  quo 
quam  protuli;  si  aliquo  modo  probari  sententia  potest;  cum  id 
perspicuum  est;  lacunosam  non  esse  orationem;  tum  alia  qua- 
dam  Briegeri  coniectura  carere  possumus;  is  enim  quoniam 
nullum  novum  argumentum  adiungi  putat;  non  ctum  praeterea'; 
sed  ccum  praeterea'  scribendum  esse  ducit.  Accedit  quod  ista 
coniectura  probata  enuntiatum  evaderet  miro  modo  implicatum 
et  perplexum:  Cum  praeterea  .  .  .  ;  quod  .  .  .  ;  quatenus  .... 
quom  .  .  .  .  ;  scire  licet. 

In  v.  465;  qui  sic  in  libris  scriptus  exstat: 
.  .  .  .  ;  minime  mirabile  debet: 

Nam  quod 

Lachmannus;  cui  assentiuntur  etl  Goebelius  Obs.  p.  17  et 
Pollius  p.  31 7;  verius  putavit  extremum  v.  465  verbum  cor- 
ruptum  esse;  quam  ante  eum  aliquid  periisse.  Bernaysius  autem 
inter  465  et  466  lacunam  statuit.  Ac  mihi  quoque  illud  veri 
similius  videtur;  praesertim  cum  cdebet'  vocabulum  in  exteriore 
paginae  margine  in  archetypo  scriptum  fuerit:  (est  enim  haec 
archetypi  pagina  numero  LXY).  —  Sed  quid  potissimum 
illic  restituendum  sit;  utrum  chabebis'  quod  Lachmanno  placuit; 
an  chabeto';  quod  Munroius  proposuit;  an  cid  escit'  quod  Goe- 
belius  voluit;  vix  certo  affirruari  poterit.  Fortasse  ceteris 
praestat  coniectura  Lachmanniana ;  quae  et  ad  litterarum 
vestigia  proxime  accedit  et  dicendi  usui  Lucretiano  maxime 
consentanea  est. 

Iam  quod  post  v.  1071  Briegerus  in  Philol.  vol.  XXV  p. 
90  aliquid  deesse  putavit;  refutavit  hoc  Pollius  p.  327;  cui  equi- 
dem  assentior.  Unum  addere  liceat;  similia  orationis  non  prorsus 
concinnae  exempla  apud  Lucretium  saepius  usu  venire;  cf.  versus 
456 — 463;  ubi  initio  primordia  illa  neque  levia  neque  perplexa 
esse  dicuntur;  sub  finein  autem  sic  argumentum  concluditur: 

cfacile  ut  cognoscere  possis;  non  e  perplexis  sed  acutis  i 
elementis',  —  ut  alterum  illud  prorsus  omissum  sit. 

De  versu  105,  post  quem  deesse  aliquid  Briegerus  suspi- 
catus  est,  infra  uberius  disputabo  in  capite  tertio ;  de  v.  923 
in  capite  altero. 

Nunc  vero  de  eis  dicendum  est  locis,  quib^s  lacunas 
statuendas  esse  vel  certum  sit  vel  non  improbabile. 

Versibus  62 — 164  postouain  Lucretius   primum   assiduo 
motu  primordia  per  inane  ferri  rettulit;  tum  quaenam  celeritas 
illis  reddita  sit  exposuit;  iam  v.  165  sic  pergit: 
Nec  persectari  primordia  singula  quaeque; 
Ut  *videant  qua  quicque  geratur  cum  ratione. 
At  quidam  contra  haec  ignari  materiai 
Naturam  non  posse;  deum  sine  numine;  *rentur  . .  . 

Ante  lios  vel  unum  vel  complures  versus  periisse  Madvi- 
gium  secutus  Lachmannus  statuit;  assensi  sunt  Purmamius 
in  Iahnii  annal.  vol.  LXVII  p.  671  sq.;  Goebelius  in  Obs.  p.  8, 
Munroius;  Susemihlius  in  Philol.  vol.  XXIV  p.  41  sq.;  Pollius 
p.  312;  quanquam  valde  diversis  rationibus  lacunam  explere 
student,  cum  alii  de  hominibus;  alii  de  dis;  alii  denique  de  ipsis 
primordiis  agi  opinentur.  Prorsus  aliam  viam  Bernaysius 
ingressus  est,  qui  una  litterula  mutata,  duobus  versibus  trans- 
positis  sic  locum  constituit: 

167:  At  quidam  contra  haec  ignari  materiai 

165:  Nec  persectati  primordia  singula  quaeque; 

166:  Ut  videant  qua  quicque  geratur  cum  ratione; 

168:  Naturam  non  posse  deum  sine  uumine  rentur . . . 
Ingeniosam  hanc  speciosamque  Bernaysii  coniecturam  ad  imum 
omnes  repudiaverunt;  sed  num  quisquam  refellerit  equidem 
dubito.  Ac  primum  quod  Goebelius  Obs.  p.  8  obicit,  ne  Epi- 
cureos  quidem  persuasum  habere,  singula  se  rerum  primordia 
persectari  posse,  'persectari'  hoc  loco  non  sic  explicandum  e>t.  nt 
idemsitatque  oculis  videre,  manibus  prehendere:  sed  primordia 
singula  persectari  ei  dicuntur,  qui  non  satis  habeni  de  eis  quae 
cotidie  ante  oculos  sunt  rebus  garrire,  sed  ratione  sagaci,  cogi- 
tando  ac  pensitando  ad  rerum  usque  primordia  penetrare  stu- 
dent;  ut  intellegant,  qua  quicque  geratur  cum  ratibne,  h.e.  quali 
sint   figura,  quanta  celeritate  moveantur,  Bimilia;  qua  quidem 

interpretatione.  adhibita  sanum  praebent  sensuni,  quae  Ber- 
naysius  coniciendo  effecit.  Nani  quod  Purmannus  monuit, 
Lucretium  dicere  debuisse :  nec  persectati  cut  viderent',  neque 
vero  cut  videant';  hoc  satis  refellitur  versibus  1/307  sq.: 
At  neque  quo  pacto  persederit  umor  aquai' 
Visumst,  nec  rursum  quo  pacto  fugerit  aestu. 
At  mihi  aliud  suspitionem  movit.  Ubicumque  enim 
eodem  modo  cmateriai'  in  fine  versuum  positum  est,  quod 
plus  quadragiens  factum  est,  semper;  nisi  fallor;  aut  sequitur 
aut  antecedit  vel  corpora  vel  copia  vel  concilium  cet.,  id 
quod  hoc  uno  loco  desideratur.  Praeterea  si  recte  eum  novi, 
Lucretius  non  scripsisset  cignari  materiai',  sed  vel  cignari 
materiai  viriuiu',  cnaturae',  similia;  vel  cignari  materiai  corpora 
quali  sint  natura';  similia.  Verum  accedit  argumentum  gravius 
hoc:  quonam  sententiae  vinculo  haec  omnia  cum  superioribus 
cohaereant;  propterea  maxime  obscurum  est;  quia  ad  quam- 
nam  rem  spectet  ccontra  haec'  in  v.  167  nescimus;  nam  ad 
motus  celeritatem;  quae  proxime  antecedit;  respicere  nemo 
certe  probabile  reddet.  Sin  vero  consideramus  versibus  80 — 
141  hoc  potissimum  demonstratum  esse;  atomorum  motus 
sponte  sua  fieri  (84,  128  cet.)  et  assiduos  esse  (95 — 97),  talem 
fere  sententiarum  nexum  fuisse  veri  haud  dissimile  videtur: 
At  quidam  contra  haec;  ignari  materiai  corpora  assiduo  motu 
et  sponte  sua  semper  volitare;  neque  atomorum  naturam 
diligenter  et  accurate  persectati;  non  intellegunt  quomodo 
natura  hunc  mundum  creare  potuerit.  Quam  ob  rem  hoc  loco 
equidem  suspicor  unum  tantummodo  versiculum  post  v.  165 
excidisse;  huius  fortasse  similem: 

At  quidam  contra  haec,  ignari  materiai 
[Corpora  sponte  sua  volitare  invicta  per  aevom], 
Nec  persectati  primordia  singula  quaeque, 
Ut  videant  qua  quicque  geratur  cum  ratione, 
Naturam  non  posse  deum  sine  numine  rentur  . . . 
Atque  haec  omnia  illuni  de  motus  assiduitate  locum  excipere 
puto,  ut  post  v.  141  collocanda   sint:  neque  enim  ullum  in 
toto  libro  locum  novi,  ubi  aptius  illa  dici  quam  hic  potue- 
rint;  quoniammodo  universam  motus  naturam  exposuit,  atque 
in  eis  quae  deinde  secuntur  singillatim  eius  celeritatem  cursum 

declinationem  descripturus  est;  quare  ne  et  ea  quae  artfesime 
inter  se  cohaerent  interrumpantur  et  ipsi  versus  illi  perspicui- 
tate  careant;  transponendi  sunt  v.  167 — 183  ante  v.  142. 

Iam  ad  aliam  venio  quaestionem  non  minus  spinosam 
et  intricatain;  de  versibus  529  —  531.  Bernaysius;  quem 
secuntur  Purmannus  in  Qu.  Laub.  II  p.  5  et  Pollius  p.  318; 
lioc  quoque  loco  multorum  versuum  lacunam  statuit.  Ac  ne 
illud  quidem  constare  videtur;  ad  quamnam  rem  versus  illi 
spectent.  Lachmannus  enim  haud  eleganter  repeti  dicit  ea 
quae  antecedunt;  Christius  p.  17  poetam  de  eis  versibufi 
cogitavisse  arbitratur;  qui  sub  finem  h.  1.  secuntur  1105  sq.; 
Munroius  respexisse  eum  potius  ad  1.  I  v.  1013  sq.  asseverat. 
Itaque  Lachmamius  ea  quae  praecedunt  uncis  inclusit;  Mun- 
roius  scripsit  Versibus  ostendens';  idem  Bockemuellerus  iu 
Lucretianis  p.  4;  Christius  vero  cnec  secus  ostendam'.  Goe- 
belius  in  Obs.  p.  10  cum  et  omittit  versus  duos  et  duos  addit; 
prorsus  novum  efficit  sententiarum  ordinem.  Briegerus  denique 
in  Philol.  vol.  XXIV  p.  449  ab  altero  libro  hos  versus 
prorsus  alienos  esse  et  ex  libro  primo  huc  aberrasse  censet. 
In  tanta  sententiarum  multitudine  quanquam  aegre  sustineo 
etiam  novam  proferre;  tamen  facere  non  possum  quin  aliter 
de  hoc  loco  iudicem.  Primum  enim  illud  maxime  quaerendum 
est;  quid  eis  quae  habemus  verbis  effici  posse  videatur.  Dicit 
poeta  se  ostenturum  esse;  ex  infinito  usque  tempore  summam 
rerum  teneri  corpusculis  materiae;  quod  statiin  accuratius 
explicat:  cprotelo  plagarum  undique  continuato'.  Pertineni 
igitur  haec  ad  argumentationem  quandam;  qua  id  maxime 
demonstretur;  quomodo  per  tantum  temporis  spatium  rerum 
summa  teneri  potuerit,  cur  nondum  mundua  bic  miserrime 
perierit.  De  hac  autem  re  in  eis  quae  proxime  secuntur 
poeta  non  loquitur;  nam  v.  532 — 540  exponrl  singulorum 
generum  animalia  infinita  esse  numero;  tuiu  v.  541-  568 
singularum  rerum  primordia  ostendit  coalescere  inni  posse; 
nisi  infinita  sint.  Infinita  autem  ea  esse  \.  522-  525  con- 
tenderat;  ut  haec  proxime  inter  se  coniuncta  esse  appareat 
Sed  vide  quae  tum  j)ost  v.  568  subiciantur:  exponitur 
perire  mtnidiun,  quia  aequo  certamine  bellum  geratur  a  motibua 
exitialibus  et  genitalibus.  Nonne  ipsam  illam  argumentationein, 

Hoersohelmazm.  « 

quam  supra  desideravimus;  hic  depreliendimus  ?  Nonne  de 
una  eademque  re;  quomodo  rerum  summa  adhuc  teneatur; 
utroque  agitur  loco?  Quare  quae  superiore  loco  totum  sen- 
tentiarum  nexum  evertunt;  eadem  hoc  inferiore  loco  aptissi- 
mum  reddunt  rerum  ordinem.  —  Sed  etiam  alia  de  causa; 
antequam  de  transponendis  illis  versibus  cogitarem;  versu 
569  sententiarum  tenorem  interrumpi  sensi.  Nam  de  infinitis 
singulorum  generum  primordiis  quae  disputanda  erant;  ea 
v.  567.  568  absoluta  esse  planissime  poeta  significavit ;  at 
v.  581 — 729  prorsus  nova  res  tractatur;  quas  inter  partes  qui 
exstant  versus  illi  569 — 580  quo  pertinerent;  valde  videbatur 
obscurum  esse.  Nam  qui  pergere  poterat  poeta :  cnec  superare 
queunt  motus  itaque  exitiales';  postquam  motus  exitiales  in 
superioribus  nullo  verbo  commemoraverat?  Quae  cum  ita 
sint;  mihi  quidem  veri  simillimum  videtur;  versibus  529 — 531 
ante  v.  569  collocatis  sic  omnia  restituenda  esse: 
529:  Versibus  ostendam  corpuscula  materiai" 

Ex  infinito  summam  rerum  usque  tenere; 

Undique  protelo  plagarum  continuato; 
569:  Nec  superare  queunt  motus  itaque  exitiales 

Perpetuo  neque  in  aeternum  sepelire  salutem; 

Nec  porro  rerum  genitales  auctificique 

Motus  perpetuo  possunt  servare  creata. 


Iam  si  quaerimus;  id  quod  restat;  etiamsi  versus  illos  trans- 
ponendos  esse  veri  non  dissimile  videatur;  utrum  cversibus' 
quod  in  libris  exstat  retineamus  et  antea  aliquid  intercidisse 
statuamus,  an  vero  Lachmannum  secuti  vel  cprotinus'  scriba- 
mus  vel  cpraeterea';  similia;  ne  Lachmannus  quidem;  quan- 
quam  in  editione  cversibus'  correxit  satis  id  probabile  esse 
negavit;  idque  mihi  quoque  praeferendum  esse  videtur;  quanquam 
eas;   quae  omnem  dubitationem  tollant;  causas  deesse  video. 

Restat  ut  de  tribus  locis  dicam;  quos  truncatos  esse  non 
improbabile  videtur;  quanquam  satis  certis  id  argumentis  demon- 
strari  non  potest. 

V.  902  sq.  in  libris  sic  scripti  sunt: 

Deinde  ex  sensilibus  qui  sensile  posse  creari 
Constituunt  porro  ex  aliis  sentire  sueti; 

Mollia  cum  faciunt;  nam  sensus  iungitur  omnis 

Visceribus  nervis  venis;  quae  cumque  videmua 
Mollia  mortali  consistere  corpore  creta. 
Hic  manifestas   emendationes :   csuetis'   in  v.   903   Lambii 
ccuncta'   in  v.  905   Lachmaimus    proposueruut.     Xam  multo 
probabilius    lioc    est    quam    ccuique';    quod   Munroio    placuit, 
quia    ad   rem   demonstrandam    multum   valet,    omnia    quibus 
sensus  iungitur  mollia  et  ruortalia  esse ;  contra  omnvum,  neque 
vero    nonnnJlorum   tantum    animantium    viscera    mollia    e 
non  est  quod  moneatur.    Cetera  Lachmannus  sic  emendavit: 

cDeinde  ea;  seminibus Mollia  iam  faciunt';  Bernaysius: 

cDeinde  ea;  sensilibus Mollia  conficiunt';  Goebeliu- 

Quaest.  p.  14:  cDeinde  ea;  sensilibus  ....  Mollia  iam  faciunf. 
Neque  equidem  dubito  quin  Goebelii  coniectura  ceteris  praefe- 
renda  sit;  quoniam  et  sensilibus  defendi  potest  et  conficiendi 
verbum  sic  a  Lucretio  non  usurpatur.  Contra  Christius  p.  17; 
Susemihlius  in  Philol.  vol.  XXV  p.  11,  denique  ipse  Goebelius 
verius  putant;  post  903  excidisse  versum;  quem  Goebelius 
huius  similem  fuisse  arbitratur:  cSemina  constitumit  illi 
mortalia  rerum'.  Sed  per  se  necesse  non  erat  ut  ante  v.  904 
mortalia  etiam  illos  facere  primordia  ipsis  verbis  expri- 
meretur;  nam  onmia,  quaecumque  mollia  sunt;  eadem  mortalia 
esse  cum  per  se  patet  ex  Lucretii  ratione  tum  v.  859  sq. 
dilucide  illustratur;  itaque  supra  dicere  poterat  cinollia  iam 
faciunt';  infra  cmollia  .  .  mortali  corpore',  pergere  deinde: 
csed  tamen  esto  iam  posse  haec  aeterna  manere'.  Itaque 
lacunam  exstare  prorsus  negarem;  nisi  in  ipsa  librorum  scrip- 
tura  duo  viderentur  relicta  esse  vestigia  versus  quem  aunc 
desideramus;  nam  ut  utrumque  verbum  sic  commutaretur, 
quasi  apodosis  quaedam  interiecta  fuisset;  id  inni  yidetur 
casu  factum  esse.  Quare  probabilius  videtur  versum  excidisse. 
Nam  quam  Pollius  p.  323  proposuit  coniecturam,  eam  probare 
non  possum;  quia  et  multo  violentior  est  quam  Goebelii  Qla 
quam  supra  attuli;  et  ea  corrigii  in  quibus  nulla  subesl 
suspitio;  nam  quod  recte  vituperat  iteratum,  id  ipse  demum 
creavit;  cum  post  econstituunt'  oon  interpungeret.  Praeterea 
vel  haec  mihi  quam  maxime  e  more  Lucretiano  dicta 
videntur:  *scnsilibus  qui  sensile  posse  creare'  .... 

Sequitur  v.  679.  Quem  qui  in  libris  excipit;  ei  Lach- 
mannus  vidit  locum  esse  post  v.  659.  Sed  cum  etiam  ea 
quae  restant  sicut  in  codicibus  leguntur  intellegi  nequeant: 
679.  Denique  multa  vides;  quibus  et  color  et  sapor  una 
681.  Reddita  sunt  cum  odore  inprimis  pleraque  dona. 
Haec  igitur  variis  debent  constare  figuris: 
Lachmannus  cin  privis  pluraque  dona'  coniecit,  Goebelius 
Quaest.  p.  11  cin  primis  pluraque  dona';  Munroius  denique  sic 
scripsit  mutata  etiam  interpunctione :  cReddita  sunt  cum  odore. 
In  privis  pleraque  dona  Haec  igitur  variis  debent  constare 
figuris'.  Ac  primum  Munroii  coniectura,  quanquam  primo 
aspectu  probabilis  videatur;  tamen  accuratius  rem  inquirenti 
reicienda  est.  Nam  chaec'  in  v.  682  non  ad  colorem  et 
saporem;  sed  ad  ipsas  res  quibus  color  et  sapor  redditi  sunt 
referendumesse;  ex  sententiarumnexu  perspicitur;  cigitur' autem; 
si  cum  Munroio  facias;  sensum  non  habet.  Neque  enim  si 
eisdem  rebus  color  et  sapor  tributi  sunt;  inde  sequitur  colorem 
et  saporem  variis.  figuris  constare;  sed  res  illas  varia  elementa 
habere.  Iam  Lachmanni  coniectura  displicet;  quia  inconcinnam 
reddit  orationem:  *quibus,  .  .  in  privis'.  Goebelius  denique  quod 
voluit;  id  nisi  ipsius  interpretationem  adhibuerit;  nemo  in- 
telleget;  sic  enim  interpretatur:  cmulta  vides;  quibus  imprimis 
tria  haec  reddita  sunt;  odor  sapor  color;  interdum  etiam  plura 
dona'!  Quod  omni  caret  probabilitate. 

Quapropter  Bernaysius  de  emendatione  desperans  post 
v.  681  aliquid  intercidisse  statuit;  cui  Pollius  p.  320  assen- 
titur;  nisi  quod  post  cinprimis'  lacunam  incipere  mavult  sic: 

odore;  in  primis 

pleraque  dona. 

Mihi  quanquam  non  prorsus  veri  dissimile  videtur;  in  verbis 
quae  sunt  in  primis  gravius  mendum  latere;  tamen  quia 
neque  coniecturas  ab  aliis  prolatas  probare  possum  neque 
quid  probabilius  esset  ipse  inveni;  facere  nequeo  quin  de 
lacuna  cogitandum  esse  concedam. 

De  tertio  denique  loco;  v.  501 ;  conferantur  ea  quae 
Pollius  de  art.  voc.  p.  62  disputavit;  quibus  nihil  habeo 
quod  addani;  recte  fortasse  Munroius  suspicatus  est  post  v. 
501  aliquid  periisse. 

Haec  habui;  cle  lacunis  in  altero  libro  Lucretiano  sta- 
tuendis  quae  disputarem.  Ad  quas  ne  confugiamus,  ubicumque 
paulo  obscurior  sententiarum  nexas  est;  cum  quam  maxime  ni 
fallor  cavendum  sit;  eoruim  qui  in  hoc  libro  nonnullis  truncati 
visi  sunt;  locorum  maiorem  partem  nullam  fecisse  tam  gravem 
iacturam  certis  argumentis  probare  studui. 


CAPUT  II. 


De  versibus  transpositis. 

Permultos  versus  in  Lucretii  libris  a  suo  loco  aberravisse 
et  alienum  in  verborum  ordinem  irrepsisse  inter  omnes  con- 
stat.  Neque  facile  luculentiora  ullius  corruptelarum  generis 
exempla  etiam  ab  eis  indagata  sunt;  qui  post  Lachmamii 
operam  incomparabilem  de  Lucretii  libris  emendandis  bene 
meriti  sunt.  Certe  nonnullos  illi  locos  transponendo  sic  in 
integrum  restituerunt  ut;  postquam  semel  sententiam  suam 
exposuerunt;  nemo  contra  dicere  auderet.  Atque  in  hoc  altero 
libro  quin  recte  Lachmannus  v.  6  ante  5;  680  ante  660 
collocaverit;  nemo  dubitat.  Sed  etiam  v.  476  ab  eo  aptissime 
ante  v.  474  traiectum  esse;  nequiquam  Goebelius  in  Obs. 
p.  39  et  Munroius  negaverunt,  quos  refutavit  Pollius  p.  317. 
De  versu  743  ante  749  transponendo  cur  Bentleio  et  Lach- 
manno  assentiar,  supra  exposui.  Porro  v.  1170 — 1172  post  v. 
1167  a  Lucretio  scriptos  esse  nemo  est  quin  Bergkio,  a  versu 
autem  654  statim  procedendum  esse  ad  v.  660  nenio  quin 
Munroio  concesserit.  Sed  etiam  Briegeri  et  Susemihlii  sen- 
tentia,  qua  quidem  v.  817  sq.  ad  eam  pertinere  argumentatio- 
nem  credunt;  quae  versibus  776 — 794  continetur,  veri  simillima 
est.  Denique  v.  663  recte  Briegerum  pofiri  660  collocasee 
quanquam  Pollius  p.  319negavit,  illud  tamen  Inde  commendatur; 
quod  aptissime  fulcitur  sententiarum  ordo;  si  Briegerum  secuti 
haec  probamus: 

660.  Saepe  itaque  ex  mo  tondentee  gramina  campo 
663.  JEx  unoqite  sitim  sedantes  flumine  aquai. 
At  vero  de  Reisackeri  sententia  et  aliis  et  mihi  }»rimo  aspectu 

valde  probabili;  quam  protulit  in  commentationis  de  Epicurea 
animorum  doctrina  p.  11,  cum  diligentius  omnia  pertractarem, 
dubitationes  exortae  sunt  gravissimae.  Qui  quod  v.  973 — 990 
dicit  ad  eam  controversiam  spectare  quae  versibus  907  sq. 
continetur;  hoc  concedendum  est;  at  propterea  num  trans- 
ponendi  sint;  dubito.  Nam  primum  ne  hoc  quidem  negari  potest 
iam  inde  a  v.  963  nova  eiusdem  rei  argumenta  poetam  afferre 
quam  supra  v.  930  absolvisse  videbatur;  nec  tamen  v.  963 — 
972  ab  hoc  loco  alienos  esse  quisquam  statuere  audebit; 
quare  si  iam  regressus  erat  ad  rem  supra  tractatain;  facile 
fieri  poterat  ut  non  unum;  sed  duo  nova  argumenta  proferret. 
Sed  etiam  altera  causa  accedit,  cur  versuum  ordinem,  qualis 
in  libris  exstat;  defendam:  quaecumque  enim  a  v.  865  usque 
ad  v.  972  disputantur;  ea  ad  omnia  pariter  animantium  genera 
pertinent;  at  quae  deinde  subiciuntur,  de  solis  hominibus 
dicuntur.  Quare  mihi  veri  non  dissimile  videtur,  consilio 
poetam  gravissimum  hoc  argumentum,  primordia  sensu  carere, 
in  fine  totius  loci  posuisse;  quanquam  ad.  v.  914  id  spectare 
non  nego.  Est  enim  hoc  moris  Lucretiani,  quotiens  apte 
fieri  poterat,  ad  ea  redire  quae  supra  disputaverat,  cuius 
rei  alia  exempla  attuli  p.  14 ;  quae  nullo  labore  augere 
possum. 

Versum  460  a  suo  loco  alienum  esse  multoque  aptius  post 
463  collocari  Pollius  p.  317  iudicavit;  sed  neque  hoc  neque 
de  omni  sententiarum  nexu  quae  disputavit,  equidem  conces- 
serim.  Nam  tota  argumentatio  artificiosius;  nisi  fallor,  instituta 
est  ita;  ut  singula  posterioris  partis  membra  singulis  prioris 
respondeant.  Quod  quo  planius  ostendam;  exemplo  uti  liceat 
v.  469  sqv  quorum  singulae  sententiae  quomodo  inter  se 
conexae  sint;  litteris  adiectis  significabo. 

d)  Scilicet  esse  globosa  tamen  b)  cum  squalida  constent 
•  a')  Provolvi  simul  ut  possint  U)  et  laedere  sensus. 
Quae  sic  explicanda  sunt:  cprovolvuntur'  illa  quia  cglobosa 
sunt';  et  claedunt'  quia  csqualida  constant.'  Eodem  modo  is 
de  quo  nunc  agimus  locus  comparatus  est;  quod  item  litteris 
adiectis  cuivis  perspicuum  erit: 
458:  a)  Si  minus  omnibu'  sunt  e  levibus  atque    rutundis 

b)  At  non  esse  tamen  perplexis  indupedita; 

a1)  Pungere  uti  possint  corpus  penetrareque  *saxa 
b')  Nec  tamen  haerere  inter  se. 

Iani  patet,  quid  sibi  velint  haec:  necesse  est  primordia  illa 
ut  ne  levia  atque  rutunda  sint,  ut  pungere  possint;  ueve  per- 
plexa  sint,  ne  inter  se  haereant;  nam  quae  levia  atque  rujbunda 
sunt,  ea  pungere  nequeunt,  quae  autem  perplexa  sunt;  inter 
se  haerebunt;  quare  quoniam  pimgunt  corpus  neque  vero  inter 
se  haerent,  facile  perspicitur  ea  neque.levia  aeque  perplexa 
esse,  sed  acuta.  Quam  ob  rem  nisi  aptissimum  sententiarum 
ordinem  evertere  velis,  versus  460,  ubi  in  libris  scriptus  est; 
retinendus  erit.  Quae  cum  ita  sint,  ne  euti5  quidem  teniptaii- 
dum  est,  quodPollius  obscurum  esse  arbitratur:  indicat  enim 
illud,  cur  neque  levia  neque  perplexa  esse  possint  primordia  aeris 
vel  fumi:  necesse  est;  .  .  .  non  esse  ....  ut  pungere  nec 
tamen  haerere  possint.  —  Haec  omnia  si  recte  disputata 
sunt,  iam  per  se  patet,  cur  Lachmanno  assentiendum  sit,  qui 
plenius  interpunxit  post  verba  haec:  mec  tamen  haerere  inter 
se';  cum  alii  censuerint  v.  460  et  461  ad  ea  pertinere  quae 
secuntur.  At  vero  artissime  ei  cum  superioribus  cohaerent. 
Sed  versus  qui  proxime  succedit  quomodo  restituendus  Mt. 
vix  exputari  posse  videtur;  fere  innumerabiles  enim  coniec- 
turae  prolatae  sunt;  quae  quoniam  non  pertinent  ad  eam 
in  qua  nunc  maxime  versamur  quaestioneni,  strictim  hoc  at- 
tingam  neque  vero  omnia  repetam  vel  potius  recoquain,  quae 
accurate  de  variis  criticorum  coniecturis  disputavit  Briegerus 
in  Philol.  vol.  XXIV  p.  442—445. 

Sic  enim  poetam  argumentatum  esse   puto:   aece 
si  non  levia  sunt  primordia  illa;  at  non  esse  tamen  perpl 
ut   possint   pimgere    corpus   penetrareque    *saxa    aec    fcameD 
haerere  inter  se:   at  vero  seusus  ipse  uuum  quemque  edocel 
haec  omnia  eis  reddita    esse  (scilicet   pungere    corpus    pene- 
trareque  nec  tamen  haerere  inter  Be:  baec  reddita  esse  fiimi 
nebulae  flammae  primordiis),  ui  facile  inde  cognoscere  poesis, 
ea  non  perplexa  (neque   levia)   esse,    sed    acuta;   hanc    vero 
sententiam  leniore  adhibita  mutatione,   quam  quae  plerisque 
placuerit,  sic  ex  librorum  memoria :  quodcumque  vid<  mu&  v 
sedatmn  elicere  possumus: 

quod  quisque  videmus 

Sensu  ibus  esse  datum. 
Ac  primum  cquisque'  Marulli  est  coniectura.  Tum  csedatuin', 
quod  ortum  esse  ex  cesse  datuin'  eo  veri  similius  videtur, 
quod  S  littera  antecebat:  (  .  .  .  SESSED  .  .  .  ),  ut  a  prioribus 
litteris  SE  librariorum  oculi  ad  posteriores  aberrarent,  iam 
ab  Italis  Creechio  Bernaysio  aliis  emendatum  est:  Denique 
csensibus'  librariorum  errorescriptumessepro  csensuibus'  eodem 
iure  conicio,  quo  Lacbmannus  II,  88  ctergibus'  natum  esse  censuit 
ex  ctergo  ibus',  hanc  pronominis  formam  bis  praeterea  in  Lu- 
cretii  libris  delitescere  arbitratus,  qua  de  re  Pollius  disputavit 
p.  396;  quod  vero  Goebelius  in  Quaest.  p.  23  ibus  formam  a 
Lucretio  abiudicavit,  id  quanquam  accuratius  refellere  non  huius 
est  loci,  tamen  mihi  non  persuasit  eam  emendandi  viam  relin- 
quendam  esse,  qua  facillime  Lachmannus  monstravit  expediri 
posse,  quae  librariorum  vocem  obsoletam  non  intelligentium 
stultitia  corrupta  smit.  Sed  iam  longius  quam  institueram 
provectus  sum,  quoniam  id  maxime  mihi  demonstrandum  erat, 
versum  460  a  loco  suo  depellendum  non  esse.  Iam  ad  alia  pergo. 

Versus  1146 — 1149  ante  v.  1139  traiciendos  esse.  Goe- 
belius  in  Quaest.  p.  33  ingeniose  perspexit.  Sed  restat  aliquid 
atque  obstat,  quominus  omnino  sanus  videatur  sententiarum 
ordo.  Etenim  haec  fere  Lucretius  dicit:  ubi  summum  crescendi 
cacumen  res  tetigerunt,  iam  minutatim  vires  frangi  incipiunt, 
quia  neque  facile  venae  onmes  replentur  neque  quantum  satis 
est  materiae  natura  ministrat:  haec  v.  1148  et  sq.  repetun- 
tur,  tum  vero  v.  1139  brevissime  sic  comprehenduntur :  ciure 
igitur  pereunt,  cuni  rarefacta  fluendo  sunt',  quibustertiaquaedam 
causa  subnectitur:  denique  externis  plagis  omnia  succumbunt 
nec  cessant  corpora  extrinsecus  tuditantia  rem  conficere  et 
plagis  domare;  hoc  autem  tertium  argumentum  miro  modo 
perturbatur  versu  1141,  qui  cum  proximis  nullo  sententiae 
vinculo  constrictus  ineptissime  id  repetit  quod  bis  iam  ex- 
positum  est.  Quam  ob  rem  quanquam  in  medio  tertio  argu- 
mento  eum  ferri  non  posse  perspicuum  est,  tamen  ubi  collo- 
candus  sit,  difficile  dictu  est;  veri  fortasse  simillimum  est, 
statim  eum  excipere  versum  1138.  Itaque  sic  totum  locum 
si  construxerimus : 


in  Lucretii  librum  II.  25 

1136:  Nec  facile  in  venas  cibus  omnis  diditur  ei, 


Nec  satis  est;  pro  quam  largos  exaestuat  aestus 
Unde  queat  tantum  suboriri  ac  suppeditari, 
1141:  Quaiidoquidem  grandi  cibus  aevo  denique  defit. 
1146:  Oninia  debet  enim  cibus  integrare  novando 
Et  fulcire  cibus  .... 
tum  etiam   planius   cognoscetur,   quomodo    v.    1146   sq.    cum 
versibus  superioribus  cohaereant;  quoniam  id  ipsum  explicant, 
cur  cibo  deficiente  animalia  pereant. 

Iam  de  v.  923  dicendum  est;  quem  a  suo  loco  alienum 
esse  Lachrnannus  demonstravit  5  Goebelii  autem  sententiam 
Observ.  p.  39 ;  quani  nemo  secutus  est;  neque  mutandum 
neque  transponendum  esse  quicquam,  Susemihlius  et  Briegerus 
in  Philol.  vol.  XXV  p.  79 — 81  ita  refutaverunt,  nihil  ut 
addendum  videatur.  Sed  quae  ipsi  contra  Lachmannum  dis- 
putaverunt,  non  magis  probare  possum.  Susemihlius  enim 
Oppenriederum  secutus  et  ipsa  verba  mutat  et  complures  post 
923  versus  periisse  statuit.  Sed  cum  ipse;  quidnam  in 
lacuna  a  se  statuta  expositum  fuerit,  ratiocinando  se  assequi 
non  posse  confiteatur,  neque  rerum  ordinem  ulla  lacunae  in- 
dicia  praebere  demonstrari  possit;  Susemihlii  sententia  reicienda 
est.  Briegerus  autem  sentimus  mutavit  in  semina  vis  atque 
nova  praeterea  interpunctione  adhibita  haec  effecit: 

Scilicet  ut  nequeunt  homines  armenta  feraeque 
Inter  sese  ullam  rem  gignere  conveniundo, 
Sic  itidem;  quae  semina  vis  sentire;  necessest. 
Sed  primum  eius  coniecturam  violentiorem  esse  quain  Lach- 
manni   transpositionem    manifestum   est.     Tum  quomodo  illa 
explicanda  sint;  dubitari  potest;  Briegerus  enim  haec  cogitandn 
suppleri  vult:  sicut  nequeunt  homines  .  .  gignere;  Bic  .  .  Bemina 
necessest    (nequeant    gignere).      Sed    facilius    delabimur    ad 
alteram  interpretationem :   ut    nequeunt   homines  .  .  gignere; 
sic  semina  necessest  (giguant);  hoc  auteni   Lucretium   dicere 
non  potuisse;  per  se  patet.  Quam  ob  rem  niihi  in  Laclimanui 
sententia;  v.  923  aliunde  huc  detrusum   esse,   acquiescendum 
videtur.  —  Iam  igitur  quaerendum  est,  abi  aptissime  v, 
ille   collocari  possit:   ac  Lachmannus  ipse   emn   posl   v.  915, 
Bernajsius  autem  et  Pollius  ante    eundem   versum   feranspo- 

suerunt:  quorumutrumque  possedefendi;  evinci  neutrum  videtur. 
Neque  enim  Pollius  p.  324  mihi  persuasit;  quam  libri  exhibent 
orationem  hiantem  atque  ineptam  esse.  Antecedunt  enim: 

Linquitur  ut  totis  animantibus  adsinmlentur; 

Vitali  ut  possint  consentire  •  undique  sensu; 
secuntur:     Qui  poterunt  igitur  rerum  primordia  dici 

Et  leti  vitare  vias;  animalia  cum  sint. 
Quae  mihi  tantopere  sententiae  vinculo  constricta  esse  videntur, 
ut  neque  quid  omnino  desideretur  dispiciam;  neque  cur  v.  923 
necessarium  supplementam  sit  intellegam.  At  vero  exstat 
nisi  fallor  locus;  cui  ut  versum  illum  inseramus  res  ipsa 
paene  clamare  videtur;  post  v.  975: 

975  Quid  genus  humanum  propritim  de  quibu'  factumst? 
923  (Sic  itidem  quae  sentimus  sentire  necessest; 

976  |  Scilicet  et  risu  tremulo  concussa  cachinnant 

Et  lacrimis  spargunt  rorantibus  ora  genasque. 
Nisi  rectius  sic  interpungas: 

Quid? — genus  humanum  propritim  de  quibu'  factumst; 

Sic  itidem  quae  sentimus  sentire  necessest? 
Iam  aptissime  omnia  inter  se  cohaerent:  primum  primordia 
nostra  idem  sentire   dicuntur   quae   nos  sentiamus;  tum  ipse 
sensus  ille  describitur  vel  potius  irridetur. 

Sed  etiam  in  eis;  quae  proxime  secuntur;  similis  mihi 
corruptela  latere  videtur.  Versus  1015  et  1016  Lachmannus; 
ut  ineptissime  e  primo  libro  huc  translatos;  prorsus  delevit, 
Atque  in  primo  libro  ubi  de  atomis  disputatur;  haec  scripta 
exstant : 

Namque  eadem  caelum  mare  terras  flumina  solem 

Constituunt,  eadem  fruges  arbusta  animantis. 
In  altero  autem  libro;  quoniam  de  verborum   litteris  agitur; 
sic  illa  immutata  sunt: 

Namque  eadem  caelum  mare  terras  flumina  solem 

Significant  .  .  . 
Verum    equidem    dubito;    num   magis    versus    illi    reiciendi 
sint    quam  alii  permulti  in  Lucretii  carmine  iterati.     Nam 
primum  rem  ipsam;  quae  eis  continetur;  ineptam  esse  nego: 
conferas  velim  1.  I  v.  823  sq.: 

Quin  etiam  passim  nostris  in  versibns  ipsia 
Multa  elementa  vides  multis  commimia  verbis, 
Cum  tamen  inter  se  versus  ac  verba  necessest 
Confiteare  et  re  et  sonitu  distare  sonanti. 

Iam  vero  quomodo  in  1.  I  non  modo  verba  sed  etiam  versus 
distare  atque  inter  se  differre  dixit,  quia  non  eisdem  constareni 
elenientis,  sic  in  altero  libro  haec  dicere  poterat:  etiam  in 
versibus  nostris  magni  refert,  quali  sint  ordine  (elementa) 
quaeque  locata;  quanquam  enim  maxima  pars  consimilia  esi 
(scilicet  elementorum  neque  vero  verboruni,  quod  ne  verimi 
quidem  esset),  tamen  positura  diserepitant  res  (i.  e.  verba), 
namque  eadem  elementa  caeluin  .  .  .  significant.  Sed  ne  hians 
et  prave  conexa  sit  oratio,  1015  et  1016  post  eos  qui  in  libris 
secuntur  duos  locandi  sunt,  quoniam  et  1017  pertinet  ad 
1014,  et  1018  artissime  cohaeret  cum  1015: 

Quin  etiam  refert  nostris  in  versibus  ipsis, 

1014  Cum  quibus  et  quali  sint  ordine  quaeque  locata. 
1017  Si  non  omnia  sunt,  at  multo  maxima  pars  est 

Consiniilis;  verum  positura  discrepitant  res; 

1015  Namque  eadem  caelum  mare  terras  flumina  solem 
Significant,  eadem  fruges  arbusta  animantis. 

Quare  leni  transpositione  facta  et  versus  illos  servari  et  to- 
tum  locum  bene  administrari  posse  arbitror.  Versus  autem 
retinendos  esse,  indicio  haud  contemnendo  hoc  est;  quod 
cconstituunt'  illud;  in  primo  libro  aptissimum,  in  altero  autem 
absurdum,  sic  inversum  est,  ut  ad  alterum  etiam  locum 
quadret.  Duo  enim  iteratorum  versuum  genera  apud  Lucretium 
accurate  distinguenda  sunt;  alterius  exemplum  praebet  ia  qui 
mox  sequitur  1020,  quem  spurium  esse  propterea  maxime 
inter  omnes  constat,  quia  nullo  verbo  immutato  ea  exnibet; 
quae  superiore  loca  apta  sint,  hoc  autem  ineptissima:  alteriua 
autem  generis,  quod  non  modo  repetitos,  sed  ita  emendatos 
superioris  loci  versus  praebet,  ut  etiam  fulcianl  Bententiam, 
luculentissimum  fortasse  exemplum  sunt  versus  III.  7(^7  e< 
V,  141.  In   tertio   enim  libro    argumentatio  sic   concluditur: 

fcanto  magis  infitiandum 

Totum  (sc.   animum)  posse  extra  corpus  <l>n-<in  genique. 

In  quinto  autem  libro  ne  sententia  absurda  redderetur,  aliquid 
adiciendum  erat;  quod  sic  factum  est: 

tanto  magis  infitiandum 
Totum  posse  extra  corpus  formamque  animalem 
Putribus  in  glebis 

Similia  apud  Lucretium  non  pauca  exstant,  quae  facere  non 
possum  quin  omnia  ex  uno  quodam  fonte  fluxisse  statuam; 
huius  igitur  generis  versus  nonnullos  a  ceteris  divelli  posse, 
nisi  gravissima  necessitate  coacti  simus;  equidem  negaverim. 
Sed  haec  hactenus;  nam  id  ut  singillatim  perscrutemur,  quan- 
quam  non  nullum  inde  fructum  perceptum  iri  scio;  tamen  in 
alium  locum  differendum  erit. 

De  versibus  520  sq.  et  165  sq.  quid  sentiani,  supra  ex- 
posui.  Sed  unum  praeterea  locum  suspitiosum  mihi  videri; 
silentio  praeterire  nolo.  Miror  eniin;  cur  Lucretius  444 — 
450  de  corporibus  agat  solidis;  tum  451 — 455  de  fluvidis, 
deinceps  456 — 463  de  eis  quae  in  aere  vagantur,  tum  de- 
mum  subiciat,  quod  ad  nullam  nisi  alterum  genus  pertinet, 
scilicet  levibus  atque  rutundis  liquoris  corporibus  acerba  quae- 
dam  atque  aspera  admixta  esse.  Quibus  noli  illud  obicere, 
eadem;  de  quibus  tertio  loco  disputavit,  acuta  elementa  hic 
commemorari;  nam  haec  ab  illis  diversa  esse  inde  perspicitur; 
quod  altera  globosa  sunt  (v.  469),  altera  rotunda  esse  ipse 
poeta  negavit  (v.  458).  Quam  ob  rem  nescio  an  conicere 
liceat;  integrum  sententiarum  ordinem  talem  fuisse: 

444:  Denique  quae  nobis  durata  ac  spissa  videntur 

451:  Illa  quidem  debent  e  levibus  atque  rutundis 

Esse  magis,  fluvido  quae  corpore  liquida  constant 

464:  Sed  quod  amara  vides  eadem  quae  fluvida  constant 

456:  Omnia  postremo,  quae  puncto  tempore  cernis 
Diffugere;  ut  fumum  flammas  nebulasque  .  .  . 

CAPUT  IIL 

De  singulis  locis  emendandis  atque  explicandis. 


Yersum  53: 

Quid    dubitas;    quin    oruni"    sit    haec    rationi'     potestas 
Marullus  Lambinus  alii  sic  corrigendum  esse  censebant: 

Quid  dubitas;  quin  onine  sit  hoc  rationis  egestas, 
Lachmannus  Bernaysius  Munorius  librorum  scripturam  serva- 
runt.  Ac  Marullus  num  recte  scripserit  ?omne  sit  hoc',  nuuc 
missum  facio;  &tpotestas  vocabulum  num  corrigendum  sit;  paulo 
accuratius  quaerendum  est.  Etenim  in  sententiarum  ordinem 
ac  nexum  inquirenti  gravissimam  mihi  offensionem  habere 
videtur  rationis  potestas  hoc  loco  posita.  Nam  40—46  ei 
irridentur;  qui  divitiis  et  opibus  animum  a  cura  liberari  opi- 
nantur;  versibus  autem  47— 52  ipsae  curae  ac  sollicitudines 
uberius  describuntur;  quare  recte  dixeris  in  versibus  superi- 
oribus  de  remediis  quasi  curarum  agi;  quae  sapientissimo 
cuique  in  sola  rationis  potestate  posita  esse  videantur;  in  inferi- 
oribus  autem  de  eis;  quae  quasi  e  fonte  quodam  fluxerint  e 
rationis  egestate.  Quam  ob  rem  aut  dicere  poterat  Lucretius :  quid 
dubitas  quin  illa  (sc.  curarum  remedia)  omnis  rationis  potestas 
sit;  aut:  quid  dubitas  quin  haec  (scil.  invictae  animorum  solli- 
citudines)  omnis  rationis  egestas  sit.  Sin  vero  id  retinemus 
quod  libri  exhibent;  hanc  esse  rationis  potestatem,  tum  iieri 
non  potest  quin  de  eis  agi  putemus  quae  proxime  antece- 
dunt:  metus  hominum  inter  reges  versari  et  rerum  potenies 
neque  fulgorem  revereri  ab  auro  e.  q.  s.;  hanc  autem  non  esse 
rationis  potestatem  per  se  patet.  Quani  ob  rem  Marulli,  Lam- 
bini  iudicium  respuendum  non  esse  videtur;  sed  sic  potius 
scribenduru:  rQuid  dubitas;  quiu  omni'  sii  haec  rationis  egestas'. 
Cf.  V,  1211:  'Temptat  enim  dubiam  mentem  ratiouis  egesta-'. 


V.80:  Si  cessare  putas  rerum  primordia  posse 

Cessandoque  uovos  rerum  progignere  motus; 

Avius  a  vera  longe  ratione  vagaris. 

Nam  quoniam  per  inane  vagantur,  cuncta  uecee 

Iu  his  versibus  obscuritatem  quandam    inesse   Briegerus   rec 

tissirne  sensit  in  Philol.  vol.  XXIV  p.  424  sq.  Nam  si  cuni 
interpretibus  cessare  statuimus  idem  esse  atque  quiescere; 
niiro  modo  ipse  sibi  contradicere  videtur  Lucretius;  cum  v. 
83  refellendi  initium  ab  eo  capiat;  quod  denionstrandum  est; 
neque  si  quis  obiecerat  primordia  non  vagari  sed  quiescere; 
ille  pergere  poterat:  cquoniam  per  inane  vagantur'.  Quam 
Briegeri  sententiam  Suseniihlius  1.  c.  frustra  refutare  studet. 
Nam  quod  Lucretium  dicit  placitum  illud  quod  v.  80 — 82 
continetur  non  refellere;  sed  inde  a  v.  83  suam  rationem 
exponere  quasi  nihil  supra  dixerit;  id  et  per  se  veri  dissimile 
est  et  redarguitur  v.  89 :  cet  quo  magis  pervideas  omnia  mate- 
riai  corpora  iactari'.  Itaque  Briegerus  ipse  ut  difficultatem 
illam  removeat;  cessandi  vocabulum  sic  interpretatur :  chin 
und  her  gehn;  hin  und  her  fliegen;  und  zwar  hier  mit  dem 
Nebenbegriff  der  Willkur.'  Sed  huius  cessandi  notionis  in 
eis  quae  ad  nos  pervenerunt  latinitatis  documentis  vestigia  vix 
inveniri  ipse  confitetur.  Quam  ob  rem  Pollius  p.  311  aliud 
j^roposuit:  cessare  idem  valere  atque  cunctari;  tardare.  Sed 
ne  hoc  quidem  placet;  quia  celeriter  illa  moveri  non  demon- 
stratur  in  proximis  versibus;  sed  142. 

At  vero  quam  sententiam  Lucretius  refellat;  cum  ex  aliis 
quae  affert  argumentis;  ni  fallor;  perspici  potest;  tum  maxime 
ex  altero;  quod  gravius  esse  ipse  significat;  89  sq.:  equo 
magis  perspicias';  ostendit  enim;  nihil  in  rerum  summa  imum 
esse;  ubi  consistere  possint  primordia.  Idem  docuerat  in  1. 
I  v.  1077  sq.: 

Nec  quisquam  locus  est  quo  corpora  cum  venerunt; 
Ponderis  amissa  vi  possint  stare  in  inani. 

Hoc  igitur  refellere  studet:  corpora;  quae  ab  initio  in  inani 
vagari  constet;  ea  deorsum  labentia  ad  locum  quendam  imum 
pervenire;  ubi  consistere  possint.  Adversarius  enim  v.  80 
non  obiecerat  omnino  quiescere  primordia;  sed  aliquando  re- 
quiescere,  aliquando  motu  desistere;  motum  intermittere.  Ita 
nunc  etiam  cetera  quomodo  explicanda  sint;  in  promptu  est: 
v.  80  *novos  rerum  progignere  motus'  recte  ea  dicuntur;  quae 
in  motu  fuerunt;  sed  iam  requiescunt.  Ad  eandem  rem  spec- 
tant  v.  95;  nullam  quietem  redditam  esse  corporibus;  et  v.  97: 

adsiduo  niotu   ea    exerceri.     Itaque    id    niaxime    demonstrare 
studet  Lucretius;  motum  illum  nunquam  finiri. 


V.  103:  Haec  validas  saxi  radices  et  fera  ferri 

Corpora  constituunt,  et  cetera  de  genere  horum 
Paucula  quae  porro  magnum  per  inane  vagantur. 
Cetera  dissiliunt  longe  longeque  recursani 
In  magnis  intervallis:  haec  aera  rarum 
Sufficiunt  .... 
Sic  scripti  in  editione  Lachmanniana  hi  versus  exstant.  Libri 
Leidenses  de  in  v.  104  oniiserunt,  in  v.  105  autem  exhibent 
paucuia]    utrumque    Italorum    librarii    correxerunt.      v^ersus 
autem    105    valde  exercuit    criticorum   sagacitatem,    ut    non- 
nulli    de    emendatione    desperantes    eum    delere    instituerent. 
Quod  num  recte  statuerint,  accuratius  inquirendum  est. 

Ac  Lachmannus,  ut  ab  eo  exordiar,  totum  v.  105  cum 
eis  quae  antecedunt  coniungi  voluit,  nullo  verbo  mutato,  cnm 
Lambinus  et  alii  post  cpaucula'  interpunxissent.  Contra 
omnes  fere,  qui  post  Lachmannum  de  hoc  loco  disputaverunt, 
versum  105,  si  omnino  eum  defendebant,  ad  eum  qui 
sequitur  pertinere  censuerunt:  id  quod  propterea  maxime  pro- 
bandum  duco,  quia  porro  vagari  primordia  Lucretius  neque 
alibi  dixit  neque  hoc  loco  dicere  poterat;  quare  porro  voca- 
bulum  hic  eodem  sensu  usurpatur,  quem  saepissime  in  Lncretii 
libris  valere  videmus,  ut  novum  argnmentum  adnectat.  Sed 
etiamsi  post  v.  104  interpungimus,  tantum  abest  ut  sanum 
sensum  omnia  habeant,  ut  Purmannns  Quaest.  Laub.  1  p.  8, 
Munroius,  Pollius  p.  311  versum  illum  spnrium  esse  iudi- 
caverint.  At  leni  potius  emendatione  locum  sanare  conati  suut 
Lotzius  in  Philol.  vol.  VII  711,  Christins  p.  lf>.  Grasbergerns 
p.  50,  Susemihlius  et  Briegerus  iu  Philol.  vol.  \XI\'  p.  426  sq. 
Primum  in  eo  omnes  haerent,  quod  v.  L06  libri  praebenl 
cetera,  quanquam  tertium  etiam  genus  primordiorum  esse 
v.  109  sq.  declarant.  Quare  Christius  Bcribi  volnit:  (concita 
dissiliunt',  Grasbergerus  c«'\tr;i  dissiliunt',  Lotzins  ei  Suse- 
mihlius  Lambinum  secuti  f»it  oita  dissilinnt';  Susemihlius 
praeterea  cconcita'  ferri  pOsse  contendit,  si  in  Bu|)eriore  versu 
scribatur  Vagata'.  In  eo  autem  omnes  consentiunt,  ^paucula5 

in  v.  105  retinenduin  esse.  Sed  unius  cuiusque  generis  pri- 
mordia  infinita  esse  numero  in  hoc  ipso  libro  522  sq.  Lucre- 
tius  demonstravit ;  quare  neque  saxi  neque  ferri;  neque  aeris 
neque  luminis  primordia  pauca  esse  dicere  poterat.  Quod 
quoniam  Susemihlius  perspexit;  cpaucula'  sic  interpretatur  ut 
eis  quae  supra  posita  sunt;  cmagis  condenso  conciliatu'  op- 
positum  sit  atque  primordia  illa  latius  dispersa  esse  significet. 
Sed  res  quae  innumerabiles  sunt  propterea  paucas  dici;  quia 
latius  dispersae  sint;  vix  cuiquam  persuadebit.  Aliud  Lotzius 
proposuit;  qui  ut  cpaucula'  explicaret;  coniciendo  effecit  cniul- 
tum  per  inane';  quod  sic  fere  explanare  studet:  ceam'  inquit 
cvacui  partem  poeta  intellexit;  quae  corporis  cuiusvis  ambitu 
circumscribitur;  quamque  multum  esse  inane  recte  dicit; 
cum  paucula  elementa  rarioris  corporis  dispersa  in  eius 
latitudine  vagari  fingat'.  Sed  ne  haec  quidem  probabilia 
sunt.  cmagnum  per  inane  vagari'  cum  saepissime  a  Lucretio 
in  usum  vocatur  ita  ut  eundem  semper  sensum  habeat; 
tum  in  hunc  locum  optime  quadrat.  Nam  assiduo  motu  et 
alia  et  haec  primordia  per  spatium  mundi  vagari  Lucretius 
in  eis  quae  proxime  antecedunt  expOsuit.  Sed  etiamsi  haec 
non  obstarent;  tamen  Lotzio  non  accederem;  quoniam  id  quod 
ille  proposuit  nisi  difficili  et  contorta  interpretatione  adhibita 
ne  intellegi  quidem  potest.  Quae  cum  ita  sint;  nisi  alia 
cpaucula'  verbi  vel  emendandi  vel  explicandi  ratio  invenietur; 
de  emendatione  omnino  desperandum  erit. 

Sed  iam  quid  ipse  sentiam;  exponere  liceat.  Primordia 
ex  Epicureorum  ratione  tribus  rebus  inter  se  differre:  figura 
magnitudine  pondere;  satis  constat.  Sed  de  atomis  quae 
Lucretius  scripsit  si  quis  diligenter  perscrutetur;  saepe  in- 
veniet  illum  levia  atque  rutunda  primordia  minora,  hamata 
autem  ac  perplexa  maiora  dicere.  Cf.  III,  186  sq.: 

At  quod  mobile  tantopere  est  constare  rutundis 
Perquam  seminibus  debet  perquamque  minutis. 
Sed  multo  gravius  exstat  testimonium  in  1.  V;  cum  inde  a  v.  453 
de  eisdem  illis  aeris  luminis  elementis  haec  disputentur: 

ea  quae  mare  sidera  solem 
Lunamque  efficerent  et  magni  moenia  mundi: 
Omnia  enim  magis  haec  e  levibus  atque  jutundis 

Seniinibus  multoque  minorihu    sunt  elementis 

Quani  tellus 

Itaque  dubitari  non  potest,  quin  saxi  et  ferri  elenienta  et 
perplexa  et  niaiora,  aeris  et  luminis  priniordia  et  rotimda  et 
minora  esse  Lucretius  voluerit.  Iam  vero  cum  VI ,  305 
sq.  parva  elementa  parvola  appellentur,  hoc  ipsum  vccabuluui 
in  nostro  quoque  versu  restituendum  esse  arbitror  einendatioin" 
certe  lenissima,  quoniam  paucissimis  litterulis  immutati- 
paucula  elici  potest  parvola,  sensu  autem  Lucretii  rationi,  ut 
ostendisse  niihi  videor,  tam  conveniente,  quam  cpaucula',  utut 
interpretaniur,  absurdo.  Itaque  ut  supra  praetermissa  magni- 
tudine  dixit,  ferri  elementa  indupedita  suis  perplexis  ipsa  figuris 
esse,  sic  aeris  et  luminis  corpora  parvola  per  magnum  inane 
vagari  dicere  poterat  omissa  forma.  Quae  cum  ita  sint;  posi 
v.  105  lacunam  statuendam  esse  Briegero  minime  concedo,  sed 
invicem  sibi  respondere  puto  primum  versus  10G  et  101,  fcum 
versus  105  et  102. 

Kestat  ut  de  cetera  vocabulo,  quod  plerisque  mendosum 
videbatur,  quid  sentiam  brevissime  exponam.  Ac  primum 
etiam  mihi  veri  dissimile  videtur  ^cetera'  haec  dici,  cum 
etiam  tertium  genus  sequatur.  Sanus  certe  sensus  restituetur, 
si  vel  cum  Lotzio  scripserimus  cet  cita',  vel  cum  Christio 
fconcita\  Sed  nescio  an  mero  librariorum  errori  magis  quam 
poetae  tribuendum  sit  fcetera'  illud.  Etenim  si  haec  fere 
Lucretius  scripsit: 

Haec  validas  saxi  radices  et  fera  ferri 

Corpora  constituunt  et  cetera  de  genere  horuiu. 

Parvola  quae  porro  magnum  per  inane  vagantur 

Corpora  dissilhmt  longe  longeque  recursanl 

In  magnis  intervallis 

tmu  lacile  fieri  potuit,  ut  homo  quidam  diligentior,  quoniam 
duos  versus  ab  eodem  verbo  'corpora'  incipere  ueque  vero 
utroque  loco  eandem  rem  signincari  videbat,  altero  Loco  in 
margine  appingeret  'cetera',  hoc  autem  a  librariis  dormitan- 
tibus  Iii  ipsum  versum  reciperetur;  certe  iu  libris  Lucretii 
saepe  versus  binos  aut  uullo  au<  ano  interiecto  ab  eodem 
verbo  initium  capere  videmus:  cf.  I\.  896  897,  943  944, 
202-203,  III,    L009— 1010,    L079-— 1081.     Sed  hoc  tantum 

Soef  schelmann ,  •> 

non    reticuisse    satis    est;    nam    huius    generis    roenda   certis 
argumentis  vix  coniprobari  posse  non  sum  equidem  nescius. 


Y.  210:  Sol  etiani  summo  de  vertice  dissipat  omnis 
Ardoreni  in  partis. 
Talein  versum  210  Itali  exhibent;  cum  in  Leidensibus  sic  trun- 
catus  sit:  cSol  etiam  de  vertice  dissipat  omnis'.  Illos  Lach- 
manxms  sequitur;  Bernaysius  autem  protulit  ccaeli  de  vertice'; 
coniectura  satis  probabili.  Tamen  fortasse  etiam  probabilius 
aliquid  et  ipsi  mihi  in  mentem  venit;  et  Winkelmannum  p.  10 
suspicatum  esse  postea  vidi;  quod  neminem  respexisse  miror: 
cSol  etiam  mundi  de  vertice'.  Atque  mundi  vocabulo;  quod 
quam  facile  inter  m  et  de  intercidere  potuerit  perspicuum 
est;  sic  uti  Lucretium;  ut  fere  idem  sit  atque  caelum;  duobus 
probabile  reddam  exemplis:  1.  IV  v.  134:  cUt  nubes  facile 
interdum  concrescere  in  alto  Cernimus  et  mundi  speciem 
violare  serenaui';  et  1.  VI  v.  43:  cEt  quoniam  docui  mundi 
mortalia  templa  Esse  et  nativo  consistere  corpore  caelum'. 


V.  216:  Illud  in  his  quoque  te  rebus  cognoscere  avemus; 

Corpora  cum  deorsum  rectum  per  inane  feruntur; 

Ponderibus  propriis  incerto  tempore  ferme 

Incertisque  loci  spatiis  decellere  paulum. 
Sic  versum  219  Lachmannus  emendabat  pro: 

Incertisque  locis  spatio  depellere  paulum. 
Qui  num  recte  cdepellendi'  vocabulum  correxerit;  id  quod  Brie- 
gerus  in  Philol.  vol.  XXIV  p.  435  negavit;  nunc  non  quaero; 
quoniam  de  altera  Lachraanni  coniectura  probabilius  quiddam 
mihi  videor  proferre  posse. 

Quod  in  libris  exstat:  cincertisque  locis  spatio';  id  Lach- 
mannus  corrigendum  esse  censebat;  quia  versus  hos  prorsus 
eandem  rem  continere  videbat ;  quae  infra  v.  293  (et  v.  260) 
expressa  est:  cnec  regione  loci  certa  nec  tempore  certo'.  Atque 
artissimo  sententiae  vinculo  hunc  versum  cum  illis  cohaerere 
nemo  negabit.  At  vero  diligentius  mihi  spatii  vocabuli  usum 
Lucretianum  investiganti  valde  dubium  visum  est;  num  cin- 
certis  loci  spatiis';  quod  Lachmannns  coniectura  assecutus  est; 
idem  signiflcare  possit  atque   cincerta  regione'. 

Begionis  enini    vocabuluni   saepe    sic   Lucretius    adhibet, 
ut    nihil  inter  regiones   et  singulos   locos   quosque    Lnten 
videatur.     Itaque  ubi   animum  unius   corporis   partis   finibus 
contineri  docuit,  haec  scripsit  III,  140: 

Conciliuni,  quod  nos  animuni  mentenique  vocamus. 
Idque  situm  media  regione  in  pectoris  haer<  t. 
Itidem  III,  610:  animam  .  .  . 

Verum  deficere  in  certa  regione  locatam. 
Denique  cregio  locusque'  saepissime  coniuncta  usurpantur 
eodem  modo  quo  cactus  et  merubra',  shnilia,  ut  IV,  7V<'»: 
ceadem  in  regione  locoque  Longe  dissimilis  aninius  res  cogitat 
oninis'.  Quare  quomodo  v.  293  explicandus  sit,  dubitari 
nequit;  dicit  enim  neque  temporis  punctum  neque  locuni  cer- 
tum  esse,  quo  singula  primordia  a  recta  via  declinent. 
Hoc  autem  in  v.  219  qualem  Lachmannus  effecit  nullo 
modo  inesse  potest.  Nunquam  enim  in  Lucretii  carmine 
spatii  vocabulum  ita  usu  venit,  ut  certum  aliquem  locum 
significet;  sed  ubicumque  non  de  tempore  dicitur,  aut  ad 
eandem  rem  spectat,  quam  alibi  aliter  appellare  solet  ut  cin- 
ane',  cmagnum';  cimmensum',  sini.,  aut  ad  maiorem  aliquam 
totius  mundi  partem  velut  ccaeli  spatiuni',  caeris  spatium', 
aut  denique  ad  id  quod  inter  corpora  diversa  interiectiuu  esi 
intervallum. 

Atque  illius  quod  primo  loco  posui  generis  haec  fere 
exempla  exstant:  II,  92:  cquoniam  sjiatium  sine  fine  modoqu»'>t\ 
I,  1110:  cTemporis  ut  puncto  nil  exstet  reliquiarum  Desertum 
praeter  spatium  et  primordia  caeca'.  I,  507:  *spatium  quod 
inane  vocamus'.  I,  523:  cOmne  quod  est  spatium  vacuum  con- 
staret  inane'.  Adde  I,  426.  472.  527.  955.  969.  984.  L002. 
1074.  II,  163.  1053.  IV,  192.  207.  V,  370.  VI,  488. 

Ad  alterum  genus  pertinet  caeli  spativm  II,  1 1 1  * >.  I\. 
202.  VI,  452.  820  vel  aeris  spatium  II,,  603.  Eodem  modo 
explicandi  sunt  VI,  620  sq.;  e  quimis  planissime,  quid  inter 
spatium  et  locum  intersit,  cognosci   |u>f<>st: 

Proinde  licet  quamvis  ex   ono  quoque  loco  sol 
LTmoris  parvam  delibet  ab  aequore  partem: 
Largiter  in  tanto  spatio  tameD  auferei   ondis. 
Ad  tertium  denique  genus  referenda  suni  haec:  II.  99:  Tars 

etiam  brevibus  spatiis  vexantur  ab  ictu'.  II,  316:  *spatio  diducta'. 
IV,  557 :  *spatium  interpositum  longius  aequo'.  Similiter  com- 
paratos  esse  I,  389.  VI,  1005.  1029  e  sententiarinn  nexu 
intellegitur.  —  Praeterea  ad  tertium  potius  quam  ad  alterum 
genus  ei  pertinent  loci,  quibus  de  viae  alicuius  longitu- 
dine  dicitur,  velut  V,  618:  cLunaque  mensibus  id  spatium 
videatur  obire,  Annua  sol  in  quo  consumit  tempora  cursu'. 
VI,  300:  cut  venti  vis  .  .  Igniscat  tamen  in  spatio  longoque 
meatu'.  VI,  95:  ctu  mihi  .  .  currenti  spatium  praemonstra 
callida  Musa'.  Neque  hic  et  qui  mox  secuntur  loci  magis 
ad  viam  ipsam  quam  viae  latitudinem  referendi  sunt:  I,  379: 
cni  spatium  dederint  latices'.  I,  1047:  *spatium  tempusque  fugai 
largiri'.  Huc  denique  pertinent  IV,  179.  V,  566.  IV,  553.  — 
Uno  tantummodo  verbo  commemorare  liceat  I,  321  Lach- 
mannum  id  quod  libri  exhibent  cspeciem'  in  cspatiuni'  muta- 
visse,  quod  idem  valere  voluit  ac  cfacultasc,  de  qua  re  cf. 
Pollium  p.  300. 

Atquehaec  quidemhactenus.  Plenius  autemdemonstrandum 
erat,  eo  quo  Lachmannus  voluit  modo  Lucretium  hoc  voca- 
bulo  nunquam  usum  esse.  Iam  igitur  ad  v.  219  regrediar. 
Atque  hoc  quidem  effecisse  mihi  videor,  cincertis  loci  spatiis' 
nullo  niocto  respondere  posse  his:  cnon  regione  loci  certa', 
quae  ex  usu  Lucretiano  explicari  non  possunt  nisi  sic:  in- 
certis  intervallis  loci;  hoc  si  quis  defendat,  ita  illud  necesse 
est  concedat,  nullam  inter  hunc  versum  et  260.  293  simili- 
tudinem  intercedere.  At  vero  similitudinem  istam  imprimis 
servandam  esse  cum  ipse  Lachmannus  docuerit,  coniecturam 
eius  reiciendam  esse  censeo. 

Attamen  librorum  scripturam,  quam  Winckelmannus  p.  10 
defendit:  cincertisque  locis  spatio  —  paulum',  ferri  non  posse 
rectissime  Briegerus  demonstravit ;  namque  non  cspatio'  pri- 
mordia  declinare,  sed  crecta  regione  viai',  ex  eis  quae  supra 
disputavi  plane  perspicitur.  —  Itaque  librorum  scripturam  men- 
dosam  esse  mihi  quoque  persuasum  est,  sed  in  alio  quodam  verbo 
mendum  latere  puto;  nam  in  codicibus  cum  per  se  prorsus  sana 
exhibentur  haec:  cincerto  tempore  ferme  incertisque  locis', 
tum  ea  quam  maxime  commendantur  similitudine  versus  293: 
cnec  regione  loci  certa  nec  tempore  certo' ;  itaque  in  extremis 

versiculi  verbis  aliquid   corrnptum   esse  Buspicor.    Ac  'spatio 

decellere'  ineptuni  esse  supra  commenioravi:  contra  apl 
mum  fuerit  fspatio  parvo';  fspatio  niinimo'  decellere,  quod  ad 
eum  huius  vocabuli  usum  pertinet  quem  tertio  loco  posui, 
atque  brevi  quodam  intervallo  a  recta  linea  primordia  decli- 
nare  significat.  Eadem  enim  res;  ni  fallor,  versu  220  accuratius 
explicatur:  cTantum  quod  momen  mutatum  dicere  possis'. 
Quam   ob  rem   equidein   sic  Lucretium   scripsisse   arbitror: 

incerto  tempore  ferme 

Incertisque  locis  spatio  *cleeellere  paulo: 
paulo   enim   vocabuli    pristinam   ablativi   casus   vim    in    non- 
nullis  Terentii  versibus  servatam  esse  satis  constat:  cf.Adelph. 
V,  4,  22  (Fl.): 

Ita  eos  meo  labore  eductos  maxumo,  hic  fecit  suos 

Paulo  sumptu : 
quam   obsoletam  formam  si   semel   tantum  Lucretius   posuit, 
librarios   eam   neque   intellexisse    neque    integram    reliquisse 
non  mrraberis. 


V.  157:  At  quae  sunt  solida  primordia  siinplieitate, 

Cum  per  inane  meant  vacuum,  nec  res  remoratur 
Ulla  foris,  atque  ipsa  suis  e  partibus  unum, 
Ununi  in  quem  coepere  locum  conixa  fernntnr. 
Versus  159  exitum  qualem  libri  exhibent,  postquani   Lotzius 
in  Philol.  vol.  VII  p.  712  mendosum  esse  ostendit,  egregie  cor- 
rexerunt  et  Briegerus  in  PlrMol.  vol.  XXIV  p.  430  ei  Munroius, 
cum  sic  eum  scribendum    esse  censerent:   catqne   ipsa   b« 
partibus  uua';  in  qua  emendatione  mihi  quidem  acquiescendum 
esse  videtur.  Sed  etiani  versus   160verbnm  primum    ineptnm 
esse  Lotzius  demonstravit :  quod  quanquam  nemini  hucusque 
persuasit,  tamen  rectissime   sensisse   videtur.     Nam  buo  inre 
negat  poetani  hoe  dixisse,  in  illuni   locum  unum,  in  qneni  ferri 
coepissent,  neque  in  alium  quemquam  primordiadeferri:  id  quod 
hoc  loco   dicere  non   poterat,    quia    ne   Bolis   quidem   lumen, 
quo  exemplo  impediti  motus  utitur,  obliqua  ria  meare  soletj 
itaque  rectane  sil   via  illa  an  noii,  nihil  ad  rem  pertinei  — 
Sed  quod  ipse  Lotzius  coniecit:  ePriva  in  quem  coepere  locum 
conisa  feruntur',  nec  per  Be  probabile  videtur  <i*  a  librorum 

scriptura  longius  abest.  Exspectamus  enim  hoc:  primordia 
conixa  in  illum  locum  feruntur,  in  quem  ferri  coeperint; 
quare  pro  ?unum'  scribendum  videtur  cillum': 

Ilhim  in  quem  coepere  locum  conixa  feruntur. 


V.  483 :  Namque  in  eadem  una  cuiusvis  in  brevitate 

Corporis  inter  se  multum  variare  figurae 

Non  possunt. 
Mendosa  esse  haec  propter  in  bis  positum  negari  non  potest. 
At  vero  tantopere  corruptum  esse  versum  ut  Lotzius  censebat 
inPhilol.vol.VIIp.715  sq.  cumhaecLucretium  scripsisseputaret: 

Namque  in  eadem  una  cunctis  brevitate  reniensa, 
id  et  a  Susemihlio  inPhilol.  vol.XXIV  p.445  sq.certis  argumentis 
refellitur,  et  per  se  veri  dissimile  est;  quoniam  multo  leniore 
emendatione  locus  in  integrum  restitui  posse  videtur.  Sed 
ne  Munroii  quidem  sententiam  probo,  qui  cum  haec  efficeret: 

Nam  quoniam  eadem  una  cuiusvis  in  brevitate, 
enuntiatum  valde  infractum  reddidit,  cuius  protasis  nullo 
fere  orationis  vinculo  cum  apodosi  cohaereret;  quod  quan- 
quam  a  Lucretio  admissum  esse  mihi  quidem  Munroius  persua- 
sit,  tamen  ne  ultro  in  libros'  inferamus,  diligenter  cavendum 
est.  Sequitur  Briegerus,  qui  satis  leni  coniectura  alterum 
tantummodo  cin'  mutavit: 

Namque  in  eadem  una  cuiusvis  iam'  brevitate. 
Sed  inter  eadem  et  tina  vocabula  et  Lachmannus  monuit 
neque  Briegerus  negavit  particifiaru  copulativam  desiderari. 
At  vero  in  ipsis  librorum  litteris  particula  illa  copulativa 
latere  videtur.  Satis  enim  notum  est  pristinam  pronominis 
formam;  quae  est  quohis,  etiam  in  Lucretii  libris  servatam 
esse.  Quam  ob  rem  versum  illum  sic  quondam  scriptum 
exstitisse  veri  haud  dissimile  est:  fNamque  in  eadem  una 
quoiusvis  in  brevitate'.  Iam  vero  unaquo  corruptum  esse  suspi- 
cor  ex  unaque  atque  iusuis  ex  unius,  ut  haec  integra  fuerit 
verborum  scriptura:  unaque  unius,  quod  quam  maxime  est 
ex  usu  Lucretii.  Praeterea  si  de  altero  in  corrigendo  cum 
Briegero  consentiamus;  haec  fere  versus  illius  forma  evadet: 

Namque  in  eadem  unaque  .unius  iam  brevitate 

Corporis  inter  se  multum  variare  figurae  .  . 

Habemus  igitur  et;  quani  Lachinannus  postulavit,  particulam 
copulativam  et  verborurn  repetitionem  usitatissimam  in 
Lucretii  carmine;  habemus  denique  quod  v.  487  iterum  re- 
dit:  *unius  corporis'.  Sic  facilius;  quomodo  mendum  irrepserit; 
explicari  posse  videtur;  quam  Lachmannum  si  sequaris,  qui 
et  cin'  quod  priore  loco  positum  est  delevit  et  cuna'  mutavit 
in  cunius';  ut  haec  efficeret:  cNamque  eadem  unius  cuiusvis 
in  brevitate'. 

V.   672:  Tum  porro  quaecunque  igni  flammata  crernantur, 

Si  nil  praeterea;  tamen  haec  in  corpore  traduntur, 
Unde  ignem  iacere  et  lumen  summittere  possint. 
In  ctraduntur'  v.  673  quid  lateat,  incertum  est.  Lach- 
niannus  cum  nullum  se  vocabulum  invenisse  testaretur, 
quod  in  ctraduntur'  facile  mutari  posset;  ipse  scripsit  ccelant/ 
Bernaysio  placuit  ccludunt';  Schneidewinus  in  Philol.  vol.  IX 
p.  645  ccobent'  proposuit;  sed  ut  quid  hac  in  re  verum  sit 
fateor  me  non  exputare;  ita  ab  alia  quadam  suspitione  locum 
liberare  posse  mihi  videor.  Lotzius  enim  Philol.  t.  VII  p.  718 
verba;  quae  sunt  in  corpore,  otiosa  et  supervacanea  esse 
contendit;  etri  Pollius  p.  319  assensus  est.  At  minime  verba 
illa  suspitiosa  esse  exemplis  hisce  comprobari  potest:  v.  678 
cInvenies  igitur  multarum  semina  rerum  corpore  celare'.  IV; 
1221 :  cprimordia  . . .  Mixta  suo  celant  in  corpore  saepe  parentis', 
Quare  cur  illa  temptemus;  nulla  exstat  causa.  Verum  enini 
vero  totum  locum  aliter  atque  Lotzius  voluit  explicandum 
esse  arbitror;  qui  quoniam  hic  sicut  v.  695  sq.  de  rebus 
variis  quibus  eadem  elementa  communia  essent  disputari 
putabat;  ipsum  illud  ccommune'  vocabulum  verbis  cx])n4>siun 
expetebat.  At  vero  inter  illarn  argumentationis  partem  ei 
hanc  aliquid  interesse  mihi  videtur;  nain  a  v.  581  usque 
ad  v.  687  de  eis  tantum  rebus  agitur,  quae  Mii^uhm  varia 
contineant  elementa;  tum  autem  inde  a  v.  688  varias  etiam 
res  eisdem  primordiis  constarc  cliMuoiisiratiir:  quae  quanquam 
non  nimis  inter  se  disiani.  tamen  distinguenda  sunt,  Simili 
ratione  v.  589  sq.  terram  navral  varias  res  celare,  v.  668  Bq, 
animantes  cruoris;  umoris  cet.  primordia  cohibere  dicuntur; 
sic    denique   fcmnia    quaecunque   cremantur;  si    nil  praeterea; 

tamen  haee  elementa  diversa  continere  exponit  poeta;  quae 
ignem  scintillas  favillam  efficiant.  Quain  ob  rem  neque  ccoin- 
mune'  vocabulum  neque  quod  simile  sit  desidero. 


V.515:  Denique  ab  ignibus  ad  gelidas  hieinisque  pruinas 
Finitumst  retroque  pari  ratione  remensumst. 
Hanc  librorum  scripturam  duplicem  ob  causam  Laclimannus 
corruptam  esse  docuit7  primum  quod  cgelidas  liiemisque'  in- 
eptum  esset;  tum  quia  cfinitumst'  et  fremensumst'  nulla  re 
adiecta  quae  finiretur  ferri  non  posset.  Quare;  cum  in  hie- 
misque  usque  vocabulum  latere  putaret;  lianc  proposuit  con- 
iecturam : 

Denique  ab  ignibus  ad  gelidas  iter  tisqtte  pruinas 

Finitumst  .  .  . 
Atque  illud  quidem  concedendum  est;  cgelidas  liiemisque'  co- 
ruptum  esse;  de  altera  autem  offensione  dubitare  saltem  licet. 
Nam    etiam   alibi   simili  dicendi    genere  Lucretius  usus    est, 
velut  I;  582  sq.  haec  posuit: 

At  quoniam  fragili  natura  praedita  constant; 
Discrepat;  aeternum  tempus  potuisse  manere. 
Quod  propterea  monui;  quia  si  eandem  subiecti;  quod  dicunt; 
omittendi  libertatem  lioc  loco   ei   concedimus;  paucis  litteris 
mutatis  v.  515  in  integrum  restitui  potest: 

Denique  ab  ignibus  ad  gelidas  hieme  usque  pruinas 

Finitumst  retroque  pari  ratione  remensumst. 
Sic  et  usque    elicitur    et    putidum    illud    cgelidas    liiemisque' 
removetur. 

V.960:  Nam  quare  potius  leti  iam  limine  ab  ipso 
Ad  vitam  possint  coniecta  niente  reverti; 
Quam  quo  decursum  prope  iam  siet  ire  et  abire. 
In  his  versibus  primum  cconlecta'  scribendum  esse  recte  sane 
Lambinus    mdicavit.     Tum  Goebelius   Quaest.  p.  15    magno- 
pere  se  offendi  dicit  verbo  quod  est  cpotius';  multoque  aptius 
scribi  putat  csetius';   quod   semel  exstet  VI;  315.     Sed  recte 
Lambinus    haec    artissime    inter   se   cohaerere    voluit:   potius 
reverti  quam  abire;  ut  csetius'  ne  ferri  quidem  possit:  vitiatam 
prosodiam  ut  silentio  praetermittam. 

Sed  etiara  cpossint'  nescio  num  recte  Lachmannus  muta- 
verit.  Namque  motus  vitales,  quoniam  non  modo  Vincunt 
saepe',  sed  etiam  cin  suos  meatus  quicquid  revocant',  rl<-ti 
motum  discutiunt',  denique  csensus  accendunt',  satis  apt»' 
non  porsus  abire,  sed  ad  vitam  reverti  dicuntur.  Accedit 
quod,  si  Lachmannum  sequiniur,  vix  intellegi  pot^st,  quam- 
nam  rem  creverti'  velit  poeta,  quoniam  canimans'  in  v.  944  ni- 
mis  longe  ab  hoc  loco  distat.  Quae  res  Winckelmannum 
quoque  et  Briegerum  permovit,  ut  cpossint'  retinerent,  quorum 
ille  p.  15  de  sensibus,  hic  in  Philol.  vol.  XXV  p.  88  de  ani- 
mantibus  agi  arbitrati  sunt.  Sed  magis  placet  cpossint'  ad 
eandem  rem  referre,  de  qua  inde  a  v.  954  disputatur. 


V.  996  quomodo  cum  proximis  cohaereat,  non  intellego. 
Antecedunt  enim  haec:  terra  ubi  humoris  guttas  recepit, 
fruges  parit  et  arbusta  et  homines  et  feras: 

Pabula  cum  praebet,  quibus  omnes  corpora  pascunt 
Et  dulcem  ducunt  vitam  prolemque  propagant. 
At  vero  nemo  explicavit,  quid  sibi  velit  cterra  parit,  cum 
pabula  praebet'.  Nam  Munroio  non  assentior  sic  interpre- 
tanti:  cit  is  said  to  give  birth  to  man  and  beast  by  giving 
them  food,  without  which  parent  first  and  then  child  could 
not  exist  a  moment'.  Quod  eam  ob  causam  improbo,  cjuia 
non  ideo  homines  et  animalia  terra  parere  dicitur,  quod  illis 
pabula  praebeat,  quibus  vitam  producere  et  prolem  propagare 
possint.  Immo  terram  ipsam  quasi  ex  alvo  suo  animalia  pro- 
genuisse  V,  795  sq.  luculenter  demonstratur: 

Linquitur  ut  merito  maternum  nomen  adepta 
Terra  sit,  ex  terra  quoniam  sunt  cuncta  creata, 
Multaque  nunc  etiam  existunt  animalia  terris, 
Imbribus  et  calido  solis  concreta  vapore. 
Tum    ostendit    pristina    aetate    multo   etiain    saepius   factum 
esse,  ut  mortalia  saecla  e  terra  procrescerent.     Cf.  etiam   W 
821  sq.  Quae  cum  ita  sint,  non  dubito  quin  etiam  hoc  loco 
terra,  praesertim  cum  matris  verbo  ornetur,  primum  dicatur 
fruges   animaliaqnc   et   jjcperisse    et  nunc    parere,    tum    7ero 
procreatis  illis  pabnla    praebere,    nt   Lpsa    prolem   propagare 
possint.     Quare  non   epabula  cum   praebet',   >--«l  epabula   t><»i 

praebet'  scribi  velim.  Cogitavi  etiain  de  altera  emendandi 
ratione,  ut  v.  998  post  995  collocemus;  sed  illa  quoniam  lenior 
est;  praeferenda  videtur. 


V.  1040:  Desine  quapropter  novitate  exterritus  ipsa 

Expuere  ex  animo  rationeim  sed  magis  acri 

Iudicio  perpende  .  .  . 
Novam  se  rationem  expositurum  esse  v.  1023  sq.  Lucretius 
pronuntiavit,  tum,  quomodo  novitate  rerum  exterreri  soleant 
hominum  aninri,  exponit;  v.  1040  denique  ad  initium  dispu- 
tationis  revertitur  atque  Memmium;  etiamsi  ipse  nimis  quae- 
dam  nova  praecipere  videatur,  ne  ipsam  rationem  reiciat 
monet.  Qua  re  cipse';  si  cum  novitate  coniungitur,  prorsus 
inutile  est;  contra  necessarium  videtur  ut  ad  rationem,  in 
qua  summa  rei  est;  aliquid  accedat,  quo  magis  cnovitate'  verbo 
eam  oppositam  esse  eluceat.  Quam  ob  rem  fipsa'  in  cipsam' 
corrigendum  est: 

Desine  quapropter  novitate  exterritus,  ipsam 

Expuere  ex  animo  rationem. 
Nam  in    cipsam'    vocabulo,   ad  insequentem   sententiam  per- 
tinente,  in  fine  autem  versus  antecedentis  posito  nulla  offensio 
est:  cf.  III,  79. 


Epimetrum. 

Diu  est  ex  quo  hanc  commentatiunculain  et  scripsi*)  et 
imprimendam  tradidi,  neque  tunc  vel  Munroii  opera  tertiis 
curis  retractata  vel  Lucretii  editione  a  Bockemuellero  parata 
uti  licuit.  Quorum  ille  nova  in  hoc  quidem  libro  non  multa, 
sed  omnia  ea  qua  solet  iudicii  subtilitate  protulit,  quamquam 
nihil  inesse  video,  quo  quae  ego  disputavi  refelli  dixerim. 
Bockemuellerum  vero  de  v.  444  sq.  transponendis  mecum 
consentire  non  possum  non  gaudere;  verum  ut  libere  dicam 
quod  sentio,  talem  ille  Lucretium  edidit,  ut  saepissime,  utruni 
Lucretii  legerem  an  Bockemuelleri  carmina,  nescirem:  tam 
ille-  efri-enata  coniciendi  licentia  usus  omnia  commutavit,  ut 
de  innumerabilibus  eius  inventis  hoc  quidem  loco  tacere 
quam  etiam  uberius  disputare  satius  ducam. 

Sed  oblata  epilogi  occasione  unum  liceat  addere.  Quod 
enim  p.  4  Pollium  de  Briegeri  quadam  sententia  non  accurate 
rettulisse  dixi,  id  cum  iterum  nuper  accuratissimam  eandem- 
que  utilissimam  illius  commentationem  legerem,  haud  recte 
me  protulisse  cognovi,  fortasse  obscuritate  quadam  sermonis 
deceptum.  Hunc  igitur  errorem  meum  ab  ipsis  lectoribus 
corrigi  velim. 


[i.  e.  mense  Martio  anni  MDCCCLXXIII.  F.  B.] 

Vita. 

Natus  sum  Guilelruus  Hoerschelniann  a.  1849  die  ^f 
mensis  Martii  Oberpaliae,  vico  quodarn  prope  Dorpatum 
sito.  Fidem  profiteor  evangelicam.  Iam  prima  aetate  paren- 
tibus  me  carissimis  orbatum  patruus  Ferdinandus  et  adoptavit 
et  tam  propenso  in  me  animo  educavit,  ut  gratias  referre 
numquam  possim.  Postquam  scholas  frequentavi  primum 
Verrovienseru7  tum  Revalienseni,  a.  1867  inter  academiae 
Dorpatensis  cives  susceptus  sum.  Qua  universitate  a.  1870 
relicta  labefactatae  valetudinis  causa  per  quinque  menses 
Tubingae  cornmoratus,  Gottingam  transmigravi7  ubi  eximia 
praeceptorum  benevolentia  niihi  concessit  ut  seminarii  regii 
sodalis  fierem.  Iam  insequenti  anno  in  patriam  revertendum 
erat7  ut  et  candidati  qui  dicuntur  honores  capesserem  et  in 
gymnasiis  docendi  facultatem  acquirerem.  Qua  re  feliciter 
peracta  Lipsiam  me  contuli;  ubi  ut  diutius  etiam  quam  ex- 
spectavi  habitare  possim;  feliciter  mihi  obtigit.  —  Qui  me 
instituerunt :  Leo  Meyerus,  Ludovicus  Schwabius7  Pauckerus7 
Willmannsius  7  Struempellius;  Adolphus  Michaelis;  Sauppius7 
Wachsruuthius  7  Benfeius,  Leutschius;  Kitschelius7  Curtius7 
Leskinius:  eorum  memoriam  grato  pioque  animo  semper 
recolam.  Praecipuae  autem  gratiae  mihi  agendae  sunt  cum 
Meyero  Dorpatensi  et  Sauppio  Gottingensi7  tum  vero  maxime 
Friderico  Ritschelio  Lipsiensi7  qui  non  modo  studia  mea 
benigne  auxit  atque  confirmavit7  sed  eti"am  consilia  mea  ita 
moderatus  est7  ut  ad  eum  mihi  referendum  sit7  si  quid  olim 
proficere  contigerit. 

